hotchpotch/miracl-hf-unified huggingface dataset:
แบล็ก มิร์เรอร์
แบล็ก มิร์เรอร์ (, "กระจกสีดำ") เป็นภาพยนตร์ชุดรวมเรื่อง (anthology series) ทางโทรทัศน์แนวบันเทิงคดีวิทยาศาสตร์จากสหราชอาณาจักร สร้างสรรค์โดยชาร์ลี บรุกเกอร์ โดยมีบรุกเกอร์เองร่วมกับแอนนาเบล โจนส์ รับหน้าที่เป็นเจ้าของรายการนี้ ภาพยนตร์ชุดนี้สำรวจสังคมสมัยใหม่ในแง่มุมที่เกี่ยวกับผลกระทบที่ไม่คาดฝันของเทคโนโลยีใหม่ ๆ แต่ละตอนเป็นเอกเทศต่อกัน มักดำเนินเรื่องในอนาคตอันใกล้หรือโลกปัจจุบันแบบสมมุติด้วยอารมณ์มืดหม่นหรือเสียดสี แต่บางตอนก็ให้อารมณ์งานแนวทดลอง และบางตอนก็ให้อารมณ์เบาสมอง
สองฤดูกาลแรกออกฉายทางสถานีโทรทัศน์แชนเนลฟอร์ของสหราชอาณาจักรเมื่อเดือนธันวาคม พ.ศ. 2554 และเดือนกุมภาพันธ์ พ.ศ. 2556 ตามลำดับ หลังจากนั้นเน็ตฟลิกซ์จึงดำเนินรายการนี้ต่อและได้ผลิตฤดูกาลที่ 3 และ 4 รวม 12 ตอน ออกฉายทางเน็ตฟลิกซ์เมื่อเดือนตุลาคม พ.ศ. 2559 และเดือนธันวาคม พ.ศ. 2560 ตามลำดับ
"แบล็ก มิร์เรอร์" ได้รับแรงบันดาลใจจากรายการรวมเรื่องสมัยเก่าอย่าง "เดอะทไวไลต์โซน" ซึ่งสามารถกล่าวถึงหัวข้อร่วมสมัยที่เป็นที่ถกเถียงกันในสังคมได้โดยไม่ต้องกังวลกับการเซนเซอร์ บรุกเกอร์พัฒนารายการนี้ขึ้นมาเพื่อขับเน้นหัวข้อที่เกี่ยวพันกับการที่มนุษย์จำเป็นต้องพึ่งพิงเทคโนโลยีมากขึ้นเรื่อยๆ จึงทำให้เกิดเป็นเรื่องเล่าในลักษณะ "นี่คือชีวิตที่เราเป็นอยู่ตอนนี้ -- และนี่จะเป็นชีวิตที่เราจะเป็นในอีกสิบนาทีข้างหน้า ถ้าเราประมาท"
ภาพยนตร์ชุดเรื่องนี้ได้รับคำวิจารณ์ในทางบวกและได้รับความสนใจจากนานาชาติอย่างมาก โดยเฉพาะในสหรัฐอเมริกาหลังจากได้ออกฉายผ่านเน็ตฟลิกซ์ ใน พ.ศ. 2560 ตอนหนึ่งในฤดูกาลที่สามคือ "แซนจูนิเพโร" ได้รับคำชื่นชมอย่างมาก และทำให้ "แบล็ก มิร์เรอร์" ได้รับรางวัลเอ็มมีสาขา Outstanding Television Movie และบรุกเกอร์ได้รับรางวัลเอ็มมีสาขา Outstanding Writing for a Limited Series, Movie, or Dramatic Special
การใส่สายจากจมูกถึงกระเพาะอาหาร
การใส่สายจากจมูกถึงกระเพาะอาหาร () เป็นหัตถการทางการแพทย์ที่มีการใส่สายพลาสติก (เรียกว่าสายสำหรับใส่จากจมูกถึงกระเพาะอาหาร หรือ สาย NG) เข้าไปทางจมูก ผ่านคอหอย และลงไปถึงกระเพาะอาหาร สายเช่นเดียวกันนี้อาจใส่ทางปากได้ เรียกว่าการใส่สายจากปากถึงกระเพาะอาหาร ()
สายนี้อาจใช้เพื่อระบายอาหารหรือลมในกระเพาะ ใช้ตรวจสอบสิ่งที่อยู่ในกระเพาะ ใช้ล้างเลือดที่ออกในกระเพาะ หรือใช้สำหรับให้อาหาร เป็นต้น
สโมสรฟุตบอลโปลิศ เทโรในฤดูกาล 2561
ฤดูกาล 2561 เป็นฤดูกาลที่ 22 ในนามของสโมสรฟุตบอล โปลิศ เทโร ใน ไทยลีก นับตั้งแต่ปี พ.ศ. 2561. โดยที่ต่อมาทาง บริษัท ไทยลีก จำกัด ได้ยินยอมตอบรับการอนุมัติการเปลื่ยนชื่อและสัญลักษณ์ของสโมสรเป็นที่เรียบร้อยแล้ว
การแข่งขันฟุตบอลลีกในฤดูกาลนี้ โปลิศ เทโร ตกชั้นสู่ไทยลีก 2 นับเป็นการตกชั้นจากลีกสูงสุดเป็นครั้งแรกในประวัติศาสตร์ของสโมสร และเป็นทีมสุดท้ายในสารบบฟุตบอลลีกอาชีพของไทย ที่ได้ลงเล่นฟุตบอลลีกสูงสุดครบทุกฤดูกาล นับแต่มีการแข่งขันฟุตบอลไทยลีกเป็นต้นมา
การเรียกกลับ (การเขียนโปรแกรม)
ในการเขียนโปรแกรมคอมพิวเตอร์ การเรียกกลับ () คือโค้ดปฏิบัติการที่ส่งผ่านไปยังโค้ดอื่น ๆ ในรูปของอาร์กิวเมนต์ ซึ่งจะถูกกำหนดว่าจะต้องเรียกกลับ (ปฏิบัติการ) อาร์กิวเมนต์ดังกล่าวในเวลาที่กำหนด โดยอาจเกิดขึ้นทันที (แบบซิงโครนัส) หรือในภายหลัง (แบบอะซิงโครนัส) โดยมีจุดประสงค์เพื่อระบุฟังก์ชันหรือซับรูทีนเป็นเอนทิตีโดยขึ้นอยู่กับภาษาเขียนโปรแกรมที่ใช้ โดยอาจคล้ายกับตัวแปรมากหรือน้อยก็ได้
ภาษาโปรแกรมแต่ละภาษาจะรองรับการเรียกกลับในหลายวิธี โดยมักใช้ร่วมกับซับรูทีน นิพจน์แลมบ์ดา บล็อก หรือตัวชี้ฟังก์ชัน
เขตโซกซาร์เจน
เขตโซกซาร์เจน (SOCCSKSARGEN) (สะกด ) เป็นเขตหนึ่งของประเทศฟิลิปปินส์ อยู่ตอนกลางทางใต้ของเกาะมินดาเนา ถูกแต่งตั้งให้เป็น เขตที่ 12 โดยชื่อของเขตมากจากคำขึ้นต้นของจังหวัดและเมือง ได้แก่ South Cotabato, Cotabato City, North Cotabato, Sultan Kudarat, Sarangani, General Santos City ชื่อเดิมของเขตนี้คือ "เซนทรัลมินดาเนา" ศูนย์กลางของเขตอยู่ที่เมืองโคโรนาดัลในจังหวัดตีโมกโคตาบาโต ส่วนศูนย์กลางด้านอุตสาหกรรมและพาณิชยกรรมอยู่ที่เมืองเฮเนรัลซันโตส ซึ่งมีประชากรมากที่สุดของเขต
ติดกับเขตฮีลากังมินดาเนาทางทิศเหนือ, เขตดาเบาทางทิศตะวันออก และทะเลเซเลบีสทางทิศตะวันตกเฉียงใต้ ภายในเขตมีจังหวัดมากีนดาเนาซึ่งล้อมรอบด้วยโคตาบาโตซิตี, จังหวัดฮีลากังโคตาบาโต และจังหวัดซุลตันคูดารัต
เขตประกอบไปด้วยภูมิลักษณ์ต่าง ๆ ได้แก่ ชายฝั่ง, หุบเขา และภูเขา สำหรับในด้านแม่น้ำ เขตนี้ถือเป็นเขตต้นน้ำของเกาะมินดาเนา ต้นน้ำที่เป็นที่รู้จักคือต้นน้ำโกตาบาโต ซึ่งล้อมรอบด้วยแนวเขาทั้งสามด้าน เป็นแหล่งกำเนิดของแม่น้ำมินดาเนา ซึ่งเป็นแม่น้ำสายยาวที่สุดบนเกาะมินดาเนา และยาวเป็นอันดับที่สองของประเทศ แม่น้ำมินดาเนาจะไหลลงอ่าวอิลลานา ซึ่งเป็นอ่าวย่อยของอ่าวโมโร ทางด้านทิศตะวันตกของโคตาบาโตซิตี
ทางทิศใต้ของแหล่งต้นน้ำคือที่สูงติรูไรย์ ซึ่งเป็นแนวเขาที่กั้นจากชายฝั่งด้านทิศใต้
แบ่งเป็น 4 จังหวัด, 1 นครที่มีประชากรอาศัยอย่างสูง, 1 นครอิสระ, 3 นครทั่วไป, 45 เทศบาล และ 1,195 บารังไกย์
เบเนเวนโตกัลโช
เบเนเวนโตกัลโช เป็นสโมสรฟุตบอลอาชีพอิตาเลียน ตั้งอยู่ที่เมืองเบเนเวนโต แคว้นคัมปาเนีย ก่อตั้งในปี ค.ศ. 1929 และฟื้นฟูอีกครั้งในปี ค.ศ. 2005 ฤดูกาลปัจจุบัน ลงเล่นในเซเรียอา
สีประจำสโมสรคือสีเหลืองและแดง และตราสโมสรมีแถบสีเหลืองและสีแดง และมีรูปแม่มดขี่ไม้กวาด เบเนเวนโตมีฉายาคือแม่มด โดยมีที่มาจากตำนานแม่มดเบเนเวนโตในคริสตศตรรษที่ 13
เหตุเพลิงไหม้โรงพยาบาลในมีรยัง พ.ศ. 2561
เมื่อวันที่ 26 มกราคม พ.ศ. 2561 ได้เกิดเหตุเพลิงไหม้ที่โรงพยาบาลเซจง ซึ่งตั้งอยู่ในเมืองมีรยัง ทางภาคตะวันออกเฉียงใต้ของเกาหลีใต้ ส่งผลให้มีผู้เสียชีวิตอย่างน้อย 39 คน และมีผู้บาดเจ็บกว่า 130 คน โดยเหตุเพลิงไหม้ครั้งนี้นับเป็นเหตุเพลิงไหม้ที่มีผู้เสียชีวิตมากที่สุดในรอบ 10 ปีของเกาหลีใต้ เหตุเพลิงไหม้ครั้งนี้เกิดขึ้น 1 เดือนถัดจากเหตุเพลิงไหม้โรงยิมที่โจช็อนเมื่อปี พ.ศ. 2560 ซึ่งครั้งนั้นมีผู้เสียชีวิต 29 คน ส่วนสาเหตุของการเกิดเพลิงไหม้ยังอยู่ระหว่างการสืบสวน
เอส.พี.เอ.แอล. 2013
เอส.พี.เอ.แอล. 2013 หรือ สปัล () ย่อมาจาก Società Polisportiva Ars et Labor เป็นสโมสรฟุตบอลอาชีพอิตาเลียน ก่อตั้งในปี ค.ศ. 1907 ตั้งอยู่ที่เมืองแฟร์รารา แคว้นเอมีเลีย-โรมัญญา ปัจจุบันลงเล่นในเซเรียอา ลีกระดับสูงสุดของประเทศ นับตั้งแต่ปี ค.ศ. 1928 สปัลลงเล่นที่สตาดีโอ ปาโอโล มัซซา ซึ่งตั้งชื่อตามปาโอโล มัซซา (ประธานสโมสรช่วงปี ค.ศ. 1946–1977)
ฤดูกาลที่ดีที่สุดของสปัล เกิดขึ้นในฤดูกาล 1959–60 ซึ่งพวกเขาจบด้วยอันดับที่ 5 ของตารางคะแนนเซเรียอา ในปี ค.ศ. 2016 สปัลเลื่อนชั้นสู่เซเรียบีหลังจากจบอันดับที่ 1 ของกลุ่มบีในเลกาโปร และในปีถัดมา พวกเขาเลื่อนชั้นสู่เซเรียอาในรอบ 49 ปี
สีประจำสโมสรคือสีน้ำเงินและสีขาว
ท่าอากาศยานซุนช็อน
ท่าอากาศยานซุนช็อน เป็นท่าอากาศยานกองทัพที่จังหวัดพย็องอันใต้ ประเทศเกาหลีเหนือ
ท่าอากาศยานมีรันเวย์ทางเดี่ยวสภาพพื้นผิวคอนกรีตที่ 15/33 รันเวย์มีขนาด 8150 x 157 ฟุต (2484 x 48 เมตร) รันเวย์มีเส้นทางขนาดยาวและยังมีลานจอดเครื่องบิน 2 ลานจอด ในเส้นทางแรกจะนำเครื่องบินเก็บไว้ที่ชั้นใต้ดิน ท่าอากาศยานนี้เป็นที่ตั้งของกองทหารโจมตีที่ 55 ซึ่งมีมิโคยัน มิก-29 และ ซุกฮอย ซู-25
รายชื่อเครื่องอิสริยาภรณ์ทาจิกีสถาน
เครื่องอิสริยาภรณ์ทาจิกิสถาน ได้รับการตราไว้ในกฎหมายรัฐบัญญัติ "เครื่องอิสริยาภรณ์แห่งสาธารณรัฐคีร์กีซสถาน." สืบทอดรูปแบบมาจากดวงตราเครื่องอิสริยาภรณ์สหภาพโซเวียต โดยประธานาธิบดีทาจิกีสถาน ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ มีดังนี้.
ลากงกอร์ด
เพลงชาติกาบอง มีชื่อว่า "ลากงกอร์ด" () . ประพันธ์บทร้อง และ เรียบเรียงทำนองโดย จอร์จ อาเลกา ดามาส ประกาศใช้อย่างเป็นทางการ ในพิธีประกาศเอกราชเมื่อ ค.ศ. 1960.
ตัวชี้ฟังก์ชัน
ในการเขียนโปรแกรมคอมพิวเตอร์ ตัวชี้ฟังก์ชัน () เป็นโครงสร้างชนิดหนึ่งที่ชี้ไปยังอีกฟังก์ชันหนึ่ง ซึ่งรองรับโดยภาษาโปรแกรมรุ่นที่สามหลายภาษา เช่น พีแอล/วัน ภาษาโคบอล ภาษาฟอร์แทรน และภาษาเขียนโปรแกรมเชิงวัตถุ เช่น ภาษาซีพลัสพลัส ภาษาดี เป็นต้น ตัวชี้ฟังก์ชันสามารถใช้เรียกฟังก์ชันและส่งค่าพารามิเตอร์ ในภาษาต่าง ๆ ได้ ตัวชี้ฟังก์ชันจะลดความซับซ้อนของโค้ดด้วยการใช้วิธีง่าย ๆ ในการเลือกและดำเนินการฟังก์ชัน โดยสามารถชี้ไปยังฟังก์ชันที่มีลักษณะเฉพาะเท่านั้น ดังนั้นฟังก์ชันทั้งหมดที่ใช้ตัวชี้เดียวกันจะต้องมีพารามิเตอร์และชนิดของค่าที่ส่งกลับชนิดเดียวกัน
เอ็กซ์เอฟแอล
เอ็กซ์เอฟแอล () เป็นลีกกีฬาอเมริกันฟุตบอลระดับอาชีพในสหรัฐอเมริกาที่เล่นเฉพาะฤดูกาลในปี ค.ศ. 2001 เป็นกิจการที่ร่วมหุ้นระหว่าง ดับเบิลยูดับเบิลยูเอฟ (หรือ WWE ในปัจจุบัน) และบริษัทแพร่สัญญาณแห่งชาติ XFL ถูกมองว่าเป็นฟุตบอลลีกกลางแจ้งที่จะเกิดขึ้นในช่วงปิดฤดูกาล NFL และส่งเสริมให้มีกฎน้อยลง และสนับสนุนการเล่นที่รุนแรงกว่าลีกสำคัญอื่น ๆ ลีคฟุตบอลประกอบด้วย 8 ทีม รวมทั้งลีคฟุตบอลที่ไม่ได้รับการสนับสนุนจาก NFL เช่น Birmingham, Las Vegas, Memphis, และ Orlando
วินซ์ แม็กแมน ยังคงควบคุมแบรนด์ XFL หลังจากที่ลีกหยุดดำเนินการ และในวันที่ 25 มกราคม ค.ศ. 2018 เขาได้ประกาศการกลับมาของลีคเอ็กซ์เอฟแอล โดยจะจัดการแข่งขันในฤดูกาลปี ค.ศ. 2020 โดยการฟื้นตัวที่เป็นของบริษัท Alpha Entertainment ซึ่งเป็นบริษัทที่แยกจาก WWE
ภาคตะวันออก
ภาคตะวันตก
คีโนโปอีสค์
คีโนโปอีสค์, คีโนโปอีสค์ดอตอาร์ยู (,) เป็นเว็บไซต์ที่เกี่ยวกับการภาพยนตร์ของรัสเซีย โดยเว็บไซต์มีข้อมูลเกี่ยวกับภาพยนตร์, ทีวีโชว์, นักแสดง, ผู้กำกับ, ผู้อำนวยการสร้าง, นักเขียนบท, นักแต่งเพลง, นักตัตต่อเป็นต้น โดยเป็นเว็บไซต์ที่เป็นที่นิยมของงสังคมออนไลน์ในรัสเซีย และหนึ่งในเว็บไซต์ภาพยนตร์ที่นิยมในRunet, โดยอยู่ในอันดับที่ 18 ของการจัดอันดับเว็บไซต์รัสเซียของ Alexa ในเดือนกรกฎาคม 2016
การแข่งขันโอเวอร์วอตช์มหาวิทยาลัยไทย 2017
การแข่งขันโอเวอร์วอตช์มหาวิทยาลัยไทย 2017 คือการแข่งขันกีฬาอีสปอร์ตประเภทเกม "โอเวอร์วอตช์" ในประเทศไทย จัดโดยบลิซซาร์ด เอ็นเตอร์เทนเมนต์ เป็นการแข่งขันโดยนำเอาทีมจาก 16 มหาวิทยาลัยมาแข่งขันกัน โดยรอบชิงชนะเลิศถูกจัดขึ้นที่ศาลาพระเกี้ยว จุฬาลงกรณ์มหาวิทยาลัย ในวันที่ 27 มกราคม 2561 โดยแบ่งเป็น 3 ช่วง คือ Group Stage, Quarterfinal และ Grand Final
การแข่งขันมีมหาวิทยาลัยเข้าร่วมทั้งหมด 16 สถาบัน โดยทั้ง 16 สถาบันถูกแบ่งออกเป็น 2 กลุ่ม
โดยแต่ละทีมมหาวิทยาลัยจะประกอบด้วยสมาชิกทีม ดังนี้
การแข่งขันในรอบนี้เป็นการแข่งขันแบบพบกันหมดในแต่ละกลุ่ม โดยทีมที่มีคะแนนสูงสุด 4 อันดับแรกของแต่ละกลุ่ม จะผ่านเข้าสู่รอบก่อนรองสุดท้าย (Quarterfinals)
สนามกีฬาเฮอร์นันโด ไซเลส
สนามกีฬาเฮอร์นันโด ไซเลส () เป็นสนามกีฬาตั้งอยู่ที่กรุงลาปาซ, ประเทศโบลิเวีย ตั้งชื่อตามเฮอร์นันโด ไซเลส เรเยส, ประธานาธิบดีโบลิเวียคนที่ 31
เซาท์อเมริกันเกมส์ 1990
เซาท์อเมริกันเกมส์ 1990 (; ) เป็นการแข่งขันกีฬาเซาท์อเมริกันเกมส์ จัดขึ้นที่กรุงลิมา, ประเทศเปรู ในวันที่ 1 - 10 ธันวาคม ค.ศ. 1990
เขตคารากา
เขตคารากา หรือ เขตบริหารคารากา หรือ เขตที่ 13 เป็นเขตหนึ่งของประเทศฟิลิปปินส์ ครอบคลุมพื้นที่ทางตะวันออกเฉียงเหนือของเกาะมินดาเนา เขตนี้ถูกก่อตั้งโดย "กฎหมายสาธารณรัฐที่ 7901" เมื่อวันที่ 23 กุมภาพันธ์ ค.ศ. 1995 เขตประกอบไปด้วย 5 จังหวัด,6 นคร, 67 เทศบาล และ 1,311 บารังไกย์ โดยเมืองบูตูอันเป็นศูนย์กลางบริหารของเขต
เขตคารากา ตั้งอยู่ทางภาคตะวันออกเฉียงเหนือของเกาะมินดาเนา ตั้งอยู่ระหว่าง 8 00' ถึง 10 30' ละติจูดเหนือ และระหว่าง 125 15' ถึง 126 30' ลองจิจูดตะวันออก ติดกับทะเลโบโฮลทางทิศเหนือ, เขตดาเบาทางทิศใต้, เขตฮีลากังมินดาเนาทางทิศตะวันตก และทะเลฟิลิปปินในมหาสมุทรแปซิฟิกทางทิศตะวันออก
เขตมีพื้นที่ คิดเป็นร้อยละ 6.3 ของพื้นที่ทั้งประเทศ และร้อยละ 18.5 ของเกาะมินดาเนา โดยพื้นที่ร้อยละ 47.6 ของเขต เป็นพื้นที่ของตีโมกอากูซันเพียงจังหวัดเดียว สำหรับพื้นที่ทางบกทั้งหมดนั้น ร้อยละ 71.22 เป็นป่าไม้ ส่วนอีกร้อยละ 28.78% เป็นพื้นที่เพาะปลูกและค้าขาย
ประกอบด้วย 5 จังหวัด, 1 นครที่มีประชากรอาศัยอย่างสูง, 5 นครทั่วไป, 70 เทศบาล และ 1,310 บารังไกย์
จูดิธ เรสนิค
จูดิธ อาร์ลีน เรสนิค (; 5 เมษายน ค.ศ. 1949 – 28 มกราคม ค.ศ. 1986) เธอเป็นวิศวกรและนักบินอวกาศของนาซา เรสนิคเป็นหนึ่งในผู้เสียชีวิตในเหตุภัยพิบัติกระสวยอวกาศแชลเลนเจอร์ในระหว่างการเปิดตัวภารกิจ STS-51-L
เรสนิคเป็นนักบินอวกาศหญิงชาวอเมริกันคนที่สองในอวกาศ เรสนิคอยู่ในวงโคจร 145 ชั่วโมง เรสนิคเป็นนักบินอวกาศอเมริกันเชื้อสายยิวคนแรก และเป็นนักบินอวกาศหญิงชาวยิวคนแรกที่อยู่ในอวกาศ เรสนิคจบการศึกษาจากมหาวิทยาลัยคาร์เนกีเมลลอน และได้รับปริญญาดุษฏีบัณฑิตในสาขาวิศวกรรมไฟฟ้าจากมหาวิทยาลัยแมริแลนด์ คอลเลจพาร์ก รางวัล IEEE Judith Resnik Award สำหรับวิศวกรอวกาศได้นำชื่อของเธอเป็นชื่อรางวัลเพื่อเป็นเกียรติแก่เรสนิค
ศาลเจ้าเล่งบ๊วยเอี๊ยะ
ศาลเจ้าเล่งบ๊วยเอี๊ยะ (อักษรจีน: 廟尾龍; ) เป็นศาลเจ้าจีนแต้จิ๋วแห่งหนึ่งในย่านเยาวราช กรุงเทพมหานคร ปัจจุบันตั้งอยู่ที่เลขที่ 125 ภายในซอยเจริญกรุง 16 หรือตรอกอิสรานุภาพ ซึ่งสามารถเชื่อมต่อกับซอยเยาวราช 6 ในฝั่งถนนเยาวราชได้
เป็นศาลเจ้าที่มีอายุเก่าแก่มากที่สุดแห่งหนึ่งในประเทศไทย เนื่องจากสร้างในสมัยอยุธยาตอนกลาง โดยมีคำจารึกเป็นภาษาจีนในศาลเจ้าว่าสร้างมาตั้งแต่ พ.ศ. 2201 โดยภายในศาลมีแท่นบูชาเล่งบ๊วยเอี๊ยะ หรือเทพเจ้าหางมังกร เป็นประธาน พร้อมกับภริยา ฝั่งช้ายมือตั้งแท่นบูชาเทพเจ้ากวนอูและฝั่งขวามือเป็นแท่นบูชาพระแม่สวรรค์ มีเสาเป็นรูปมังกรพัน ฝั่งขวาใกล้ประตู เป็นที่ตั้งระฆังโบราณที่สร้างมาแต่รัชสมัยจักรพรรดิเต้ากวง แห่งราชวงศ์ชิง ตัวศาลเจ้าเป็นสถาปัตยกรรมแบบจีน เป็นอาคารหลังเดียว หลังคาใหญ่ปูด้วยกระเบื้องเคลือบสี มีมังกรสองตัวหันหน้าเข้าหากันอยู่ด้านบน
นอกจากนี้แล้ว ยังเป็นที่เก็บรักษาโบราณวัตถุต่าง ๆ เช่น ป้ายโบราณที่จารึกในรัชสมัยจักรพรรดิกวังซฺวี่ แห่งราชวงศ์ชิง รวมถึงป้ายจารึกในราชวงศ์หมิง รวมทั้งยังมีระฆังจารึกชื่อ เฉิน ไท จื้อ ที่สร้างขึ้นเพื่อประดิษฐานที่ศาลเจ้านี้โดยเฉพาะ นอกจากนี้ยังมีกระถางธุปพระราชทานจากพระบาทสมเด็จพระจุลจอมเกล้าเจ้าอยู่หัว เก็บไว้ด้วย
ชุมชนรอบศาลเจ้าเล่งบ๊วยเอี๊ยะ เป็นตลาดสด ซึ่งอยู่ตรงข้ามตลาดเก่าฝั่งถนนเยาวราช นับว่าเป็นตลาดอีกแห่งหนึ่งที่มีความคึกคักและได้รับความนิยมเป็นอย่างมากเช่นเดียวกัน รวมถึงยังได้รับความนิยมไปถึงนักท่องเที่ยวต่างชาติอีกด้วย
สโมสรฟุตบอลเฮลแลสเวโรนา
สโมสรฟุตบอลเฮลแลสเวโรนา หรือ เฮลแลสเวโรนา, เวโรนา, เฮลแลส เป็นสโมสรฟุตบอลอาชีพอิตาลี ตั้งอยู่ที่เมืองเวโรนา แคว้นเวเนโต ปัจจุบันกำลังเล่นในเซเรียอา ซึ่งเวโรนาเคยคว้าแชมป์เซเรียอาในฤดูกาล 1984–85
ตั้งแต่ปี ค.ศ. 1963 สโมสรใช้สนามแข่งขันสตาดีโอ มาร์กันโตนีโอ เบนเตโกดี ซึ่งมีความจุ 39,211 ที่นั่ง โดยใช้สนามแห่งนี้ร่วมกับคู่ปรับร่วมเมืองอย่างกีเอโว สนามแห่งนี้เคยใช้จัดแข่งขันในฟุตบอลโลก 1990
สีประจำสโมสรคือสีเหลืองและสีน้ำเงิน ทำให้ได้รับฉายา "gialloblu" ("เหลือง-สีน้ำเงิน" ในภาษาอิตาลี) สีทั้งสองยังแสดงถึงตราประจำเมืองเวโรนาอีกด้วย ฉายาอื่น ๆ ได้แก่ "Mastini" (ชื่อสุนัขพันธุ์หนึ่ง) และ "Scaligeri"
ฟุตบอลทีมชาติกาบอง
ฟุตบอลทีมชาติกาบอง ฉายา "เสือดำ" เป็นทีมฟุตบอลประจำประเทศกาบอง ควบคุมโดยสมาคมฟุตบอลกาบอง กาบองไม่เคยผ่านรอบคัดเลือกเข้าไปเล่นฟุตบอลโลก แต่ผ่านรอบคัดเลือกไปเล่นแอฟริกาคัพออฟเนชันส์ถึง 7 ครั้ง
ยูนิแฟคคัพ :
ยูดีแอคคัพ :
เซแมคคัพ :
ผู้เล่นที่ถูกเรียกตัวในการแข่งขันฟุตบอลโลก 2018 รอบคัดเลือก โซนแอฟริกา พบกับโกตดิวัวร์ เมื่อวันที่ 2 และ 5 กันยายน ค.ศ. 2017
กามีลา กาเบโย
การ์ลา กามีลา กาเบโย เอสตราบาว ( เกิด 3 มีนาคม ค.ศ. 1997) เป็นนักร้องและนักแต่งเพลงลูกครึ่งคิวบัน-เม็กซิกัน สัญชาติ อเมริกัน มารดาชนชาติคิวบาบิดาชนชาติเม็กซีโก เธอเกิดและเติบโตที่ประเทศคิวบาจนอายุ5ปี จึงย้ายไปที่แม็กซิโกอยู่พักหนึ่งไม่ถึงปีท้ายที่สุดย้ายถิ่นฐานอีกครั้งและอยู่ถึงปัจจุบันที่สหรัฐอเมริกา รัฐฟลอริดา เมืองหลวงไมแอมี่ เมื่ออายุ15ปี เธอเริ่มมีชื่อเสียงจากการเป็นสมาชิกกลุ่มศิลปินฟิฟท์ฮาร์โมนี ซึ่งก่อตั้งขึ้นระหว่างฤดูกาลที่2 ของรายการประกวดร้องเพลง"ดิเอกซ์แฟกเตอร์"เดิมเธอตกรอบในการแข่งขันประเภทนักร้องเดี่ยว แต่รายการให้โอกาสคนที่มีแวว โดยจัดกลุ่มผู้ตกรอบให้แข่งขันเป็นนักร้องกลุ่มแทน เมื่อปี ค.ศ. 2012 จบการแข่งขันได้อันดับที่ 3 ในการแข่งขันร้องเพลงประเภทกลุ่ม หลังจากนั้นกลุ่มได้เซ็นสัญญากับสังกัดไซโคมิวสิก และเอพิกเรเคิดส์ ได้ออกอีพีหนึ่งชุดและสตูดิโออัลบั้มสองชุด
กาเบโยเริ่มมีผลงานในฐานะศิลปินเดี่ยว และได้ร่วมงานกับศิลปินมากมาย เช่น ในเพลง "แบดทิงส์" ร่วมกับแมชีนกันเคลลี ขึ้นห้าอันดับแรกในสหรัฐ หลังจากออกจากฟิฟท์ฮาร์โมนีเมื่อปี ค.ศ. 2016 เธอออกซิงเกิลเดี่ยว "ครายอิงอินเดอะคลับ" ไม่ประสบความสำเร็จมากนัก เธอกลับมาเน้นที่ดนตรีละติน และออกสตูดิโออัลบั้มแรกชื่อ "กามีลา" (2018) เปิดตัวที่อันดับหนึ่งบนชาร์ต"บิลบอร์ด" 200 ได้แรงสนับสนุนจากซิงเกิลแรก "ฮาวานา" ซึ่งขึ้นอันดับหนึ่งในหลายประเทศ รวมถึงสหราชอาณาจักร และสหรัฐ
จ๊ะเอ๋
จ๊ะเอ๋เป็นการละเล่นอย่างหนึ่งของทารกหรือเด็กเล็ก ผู้เล่นฝ่ายหนึ่งจะปิดหรือซ่อนใบหน้าไว้ แล้วโผล่หน้าออกมาให้เห็นพร้อมร้องว่า "จ๊ะเอ๋!" (ภาษาอังกฤษอาจร้องว่า Peekaboo!) ซึ่งรายละเอียดต่างๆ ของการเล่นนี้อาจแตกต่างกันไปตามสังคมและวัฒนธรรม
นักจิตวิทยาพัฒนากรเชื่อว่าการเล่นจ๊ะเอ๋ได้นี้เป็นการแสดงถึงพัฒนาการของทารกที่สามารถเข้าใจเรื่องการคงอยู่ของวัตถุ (object permanence) ได้ ซึ่งความเข้าใจแนวคิดนี้เป็นหลักหมุดสำคัญอย่างหนึ่งของพัฒนาการทางด้านสติปัญญาของทารก ในช่วงแรก ทารกยังไม่สามารถเข้าใจได้ว่าแม้วัตถุจะไม่ได้ปรากฎให้เห็นแต่ก็ยังคงอยู่
ทารก
ทารก () คือ เด็กแบเบาะ หรือ เด็กเล็กๆ โดยทั่วไปหมายถึงเด็กอายุระหว่าง 1 เดือนขึ้นไป จนถึง 1-2 ปี ทารกอายุน้อยกว่า 1 เดือน เรียกว่า ทารกแรกเกิด () เด็กอายุ 1-2 ปีขึ้นไป อาจเรียกว่า เด็กวัยหัดเดิน () เด็กที่อยู่ในครรภ์ เรียกว่า ทารกในครรภ์ ()
ทารกแรกเกิดโดยทั่วไปจะมีไหล่และสะโพกที่กว้าง ท้องยื่น และแขนขาค่อนข้างยาวเมื่อเทียบกับขนาดตัว ข้อมูลจากกลุ่มประเทศพัฒนาแล้วพบว่าความยาวโดยเฉลี่ยของทารกแรกเกิดจะอยู่ที่ 35.6-50.8 เซนติเมตร ส่วนทารกแรกเกิดที่เกิดก่อนกำหนดจะมีขนาดเล็กกว่านี้
น้ำหนักแรกเกิดของทารกที่เกิดครบกำหนดโดยเฉลี่ยจะอยู่ที่ 3.4 กิโลกรัม และมักอยู่ในช่วง 2.7-4.6 กิโลกรัม
ในช่วง 5-7 วันหลังเกิด ทารกแรกเกิดมักมีน้ำหนักตัวลดลงประมาณ 3-7% เป็นผลจากการปัสสาวะเอาน้ำส่วนเกินในร่างกายซึ่งปกติจะอยู่ในปอดและเนื้อเยื่ออื่นๆ ออกมา ประกอบกับการที่ปริมาณน้ำนมแม่ในช่วงแรกยังน้อยอยู่ซึ่งจะเพิ่มขึ้นในวันหลังๆ หลังจากพ้นสัปดาห์แรกไปแล้ว ทารกแรกเกิดปกติจะมีน้ำหนักเพิ่มขึ้นประมาณ 10-20 กรัมต่อวัน
ศีรษะของทารกแรกเกิดจะมีขนาดใหญ่มากเมื่อเทียบกับขนาดตัว และในกะโหลกศีรษะก็จะมีขนาดใหญ่มากเมื่อเทียบกับใบหน้า ในขณะที่ผู้ใหญ่จะมีขนาดกะโหลกศีรษะเป็นหนึ่งในเจ็ดของความสูง แต่ทารกแรกเกิดจะมีขนาดกะโหลกศีรษะเป็นหนึ่งในสี่ของความยาวตัว ขนาดรอบศีรษะของทารกแรกเกิดโดยปกติจะอยู่ที่ 33-36 เซนติเมตร แต่ละชิ้นส่วนของกะโหลกศีรษะของทารกแรกเกิดจะยังประสานกันไม่สนิทเกิดเป็นจุดที่ไม่มีกระดูกเรียกว่ากระหม่อม ซึ่งตำแหน่งที่ใหญ่ที่สุดจะมีอยู่สองตำแหน่งเรียกว่ากระหม่อมหน้า มีรูปร่างเป็นสี่เหลี่ยมขนมเปียกปูน และกระหม่อมหลังมีรูปร่างเป็นสามเหลี่ยม เมื่อทารกเจริญเติบโตขึ้นชิ้นส่วนแต่ละชิ้นของกะโหลกศีรษะจะค่อยๆ โตขึ้นและเชื่อมเข้าด้วยกันตามธรรมชาติ
การที่ชิ้นส่วนกะโหลกศีรษะไม่เชื่อมกันสนิทตั้งแต่แรกเกิดนี้ทำให้ทารกมนุษย์ที่มีศีรษะและสมองขนาดใหญ่สามารถคลอดผ่านช่องคลอดที่ถูกวิวัฒนาการมาให้รองรับการยืนเดินด้วยสองขาได้ เนื่องจากแผ่นกะโหลกแต่ละชิ้นสามารถเคลื่อนเข้าหาหรือแม้แต่เกยกันได้ระหว่างคลอด ทารกแรกเกิดบางคนจึงมีรูปร่างของศีรษะที่บิดเบี้ยวไปเล็กน้อย ซึ่งจะค่อยๆ คืนกลับสู่รูปร่างปกติภายใน 2-3 วันหรือไม่กี่สัปดาห์หลังเกิด หนังศีรษะของทารกแรกเกิดอาจบวมหรือรอยช้ำได้โดยเฉพาะในทารกแรกเกิดที่ไม่มีเส้นผม บริเวณรอบๆ ตาก็อาจบวมฉุเล็กน้อยได้ ซึ่งเป็นผลจากการคลอด
ทารกแรกเกิดบางคนจะมีขนตามร่างกาย เป็นขนเส้นเล็กละเอียด สีอ่อน เรียกว่า ขนอ่อน มักเห็นได้ชัดที่บริเวณหลัง ไหล่ หน้าผาก หู และใบหน้าของทารกเกิดก่อนกำหนด ขนอ่อนนี้จะหลุดร่วงหายไปภายใน 2-3 สัปดาห์ ทารกแรกเกิดบางคนมีเส้นผมหนาเต็มศีรษะ ส่วนบางคนโดยเฉพาะทารกแรกเกิดชาวคอเคเซียนอาจมีเส้นผมเพียงเล็กน้อยหรือไม่มีเส้นผมเลย ซึ่งเส้นผมที่มีเล็กน้อยนี้อาจเป็นผมสีบลอนด์หรือสีน้ำตาลแม้พ่อแม่จะมีผมดำก็ได้
เมื่อลูกทารกเข้าสู่เดือนที่ 6  ลูกต้องได้รับอาหารเสริมอื่นนอกเหนือจากนม  ไข่มักจะเป็นตัวเลือกอันดับต้นๆให้เป็นอาหารสำหรับเด็ก เพราะไข่เป็นแหล่งสารอาหารชั้นดี หาง่าย ราคาไม่แพง เหมาะกับทารก ในช่วงเริ่มต้นของการเลี้ยงลูกอาจใช้ไข่เป็นอาหารเสริม เริ่มจากการต้มไข่ให้สุกทั้งฟอง แกะเปลือกเอาไข่ขาวออก เหลือไข่แดงที่สุกแข็งแล้ว เอามาบี้ผสมในข้าวตุ๋นให้ลูก ไข่ขาวเป็นอาหารที่เด็กเล็กอาจจะแพ้ได้ง่าย ดังนั้นอาหารเสริมประเภทไข่ ควรเริ่มจากเพิ่มไข่แดงลงในอาหารเสริมก่อน เพื่อป้องกันการแพ้อาจเริ่มให้ไข่ขาวเมื่อลูกอายุ 1 ขวบ
อาหารเสริม สำหรับเด็ก
การเพิ่มจำนวนอาวุธปืนในประเทศไทย
การเพิ่มจำนวนอาวุธปืนในประเทศไทย สังเกตจากจำนวนอาวุธปืนภายใต้การครอบครองของพลเรือนที่ได้รับการประมาณอยู่ที่ 10,000,000 ชิ้น ทำให้ประเทศไทยจัดอยู่ในอันดับที่ 11 ของโลกในแง่ของจำนวนปืนที่อยู่ภายใต้การครอบครอง ในหมู่ปืนจำนวน 10,000,000 กระบอก มีเพียง 3,870,000 กระบอกเท่านั้นที่มีการขึ้นทะเบียน ทำให้มากกว่า 6,000,000 กระบอกยังคงอยู่ภายใต้การครอบครองอย่าผิดกฎหมาย ณ เดือนกรกฎาคม พ.ศ. 2554 จำนวนประชากรในประเทศไทยอยู่ที่ 66,720,153 คน และมี GDP (PPP) อยู่ที่ 586.9 พันล้านดอลลาร์สหรัฐ (2553)
ใน พ.ศ. 2543 มีรายงานคดีฆาตกรรมด้วยอาวุธปืนเป็นจำนวน 20,032 ครั้ง นับเป็นหนึ่งในจำนวนมากที่สุดในโลก
จำนวนการครอบครองปืนสูงเป็นพิเศษในแถบจังหวัดภาคใต้ รวมถึง ปัตตานี ยะลา และนราธิวาส ซึ่งอยู่ภายใต้ความไม่สงบตั้งแต่ พ.ศ. 2547
แม้อัตราการถูกทำร้ายในประเทศไทยจะลดลงมาจาก 10.0 เป็น 5.9 ต่อประชากร 100,000 คนเทียบจากปี 2546 จนถึง 2551 รายงานในปี 2554 พบว่าใน 6 ปีที่ผ่านมามีการตายจากกระประทะติดอาวุธมากกว่า 4,000 ศพ นอกจากนี้ ยังมีรายงานจำนวนผู้เสียชีวิตประมาณ 6892 รายจากการประทะเหล่านี้
ปฏิญญาเจนีวาว่าด้วยความรุนแรงทางอาวุธและการพัฒนา (Geneva Declaration on Armed Violence and Development) รายงานในปี 2541 ชี้ว่าในประเทศไทยการเสียชีวิตด้วยเหตุจากความรุนแรงสร้างความเสียหายรวมต่อ GDP เป็นจำนวน 5,503 ล้านดอลลาร์สหรัฐ ในทางเดียวกัน ค่ารักษาพยาบาลจากความรุนแรงในปี 2548 ได้รับการประมาณไว้ที่ 1.3 พันล้านบาท (40.3 ล้านดอลลาร์สรหัฐ) ค่ารักษาพยาบาลโดยอ้อมมากกว่าประมาณ 10 เท่า อยู่ที่ 14.4 พันล้านบาท (432.7 ล้านดอลลาร์สหรัฐ)
ประเทศไทยมุ่งที่จะสนับสนุน ยอมรับ และ นำโครงการขององค์กรของสหประชาชาติไปปฏิบัติ เพื่อต่อสู้ ป้องกัน และกำจัดการค้าอาวุธอย่างผิดกฎหมาย โครงการยุติความรุนแรงนานาชาติ เอเชียตะวันออกเฉียงใต้ (Nonviolence International South East Asia, NVISEA) องค์การนอกภาครัฐที่ไม่แสวงหากำไรกำลังทำงานเพื่อพยายามหยุดยั้งความรุนแรงที่เกี่ยวข้องกับวาวุธในประเทศ
เปาบุ้นจิ้นหนุ่ม พิทักษ์ธรรม ภาค 3
เปาบุ้นจิ้นหนุ่ม พิทักษ์ธรรม ภาค 3 (อังกฤษ: Young Justice Bao 3) เป็นละครโทรทัศน์ที่ออกอากาศในประเทศจีนช่วงปี ค.ศ. 2006 กล่าวถึงประวัติของเปาบุ้นจิ้นในช่วงวัยหนุ่มที่เพิ่งเข้ารับราชการกับฮ่องเต้ใหม่ๆ ออกอากาศในประเทศไทยทางช่อง 3 แฟมิลี่ ทุกวันจันทร์ -ศุกร์ เวลา 16:30 น. นำแสดงโดย ลู่ อี้, ซื่อ เสี่ยวหลง, จ้าว หยาง,ฉิน ลี่, หยาง หยง ต่อจากภาคแรก และ ภาค 2 และเมื่อละครเรื่องนี้จบลง ละครเรื่องต่อไปที่ออกอากาศต่อคือเรื่อง จักรพรรดิคังซี
มาร์บวร์ค
มาร์บวร์ค () เป็นเมืองชนบทในรัฐเฮ็สเซิน ประเทศเยอรมนี ตั้งอยู่ทางเหนือของนครแฟรงเฟิร์ตไปราว 93 กิโลเมตร มีแม่น้ำลานไหลผ่านกลางเมือง เมืองนี้ตั้งอยู่บนเส้นทางการค้าที่สำคัญระหว่างโคโลญกับปรากในสมัยกลาง ตลอดจนเส้นทางการค้าระหว่างประเทศในทะเลเหนือกับเทือกเขาแอลป์ตลอดจนอิตาลี มาร์บวร์คถือเป็นเมืองมหาวิทยาลัยโดยเป็นที่ตั้งของมหาวิทยาลัยมาร์บวร์คซึ่งก่อตั้งในปีค.ศ. 1527
เฉพาะหัวใจให้เธอ
เฉพาะหัวใจให้เธอ เป็นละครโทรทัศน์ละครโทรทัศน์แนว แฟนตาซี-โรแมนติก-ดราม่า ผลิตโดย บริษัท เอ็กแซ็กท์ จำกัด และ บริษัท แกรมมี่ เอ็นเตอร์เทนเม้นท์ จำกัด (มหาชน) สร้างจากเค้าโครงเรื่องของ เกรียงไกร อามตยกุล เขียนบทโทรทัศน์โดย ปนิก กำกับการแสดงโดย เกรียงไกร อมาตยกุล ซึ่งละครเรื่องนี้ถือเป็นการพบกันครั้งแรกของนักร้องมากความสามารถ อย่าง อัมรินทร์ นิติพน ประกบคู่กับ มีเรีย เบนเนเดตตี้ ออกอากาศทุกศุกร์-อาทิตย์ เวลา 20.25 - 21.25 น. เริ่มออกอากาศวันแรกเมื่อวันที่ 11 ธันวาคม พ.ศ. 2541 – 10 มกราคม พ.ศ. 2542 ทางสถานีวิทยุโทรทัศน์กองทัพบกช่อง 5
ดำเนิน (อ่ำ-อัมรินทร์ นิติพน) เป็นคนขี้ตืดมากๆ คือไม่เคยให้ทาน ไม่แบ่งของ ไม่เลี้ยงสัตว์ ไม่ทำบุญ แต่ก็มาเจอคุณวา (นัท มีเรีย) ซึ่งเป็นคนเผื่อแผ่ ตรงข้ามกับนายดำเนินโดยสิ้นเชิง ทั้งคู่เจอกันก็รุ้สึกถูกผูกพันและชอบกันในทันที นายดำเนินต้องการทำให้วาประทับใจ จึงคิดบริจาคเลือด แต่เพราะเป็นคนกลัวแสนกลัว เลือดจึงทำให้เป็นลม แต่ก็ยังไม่ยอมแพ้กับวิธีจีบสาววิธีการนี้ ดำเนินต้องการทำให้ว่าประทับใจ เลยไปทำการบริจาคอวัยวะ แต่ก็ขอบริจาคเพียงส่วนเดียว นั่นคือ หัวใจ วันที่นัดบริจาคเลือดพี่ก็ประสบอุบัติเหตุ ความจำเสื่อม กว่าจะนึกออก ก็ถึงเวลานัดเดทแรกของคนทั้งคู่ดำเนินจึงให้จ๋อยขี่มอไซด์เพื่อความรวดเร็ว กลับประสบอุบัติเหตุเสียชีวิตทั้งคู่ ขณะเดียวกับที่ คุณวา เกิดโรคหัวใจกำเริบเช่นกัน หัวใจที่ดำเนินบริจาคไว้ จึงนำมาให้กับวา ดังพรหมลิขิต แต่หัวใจของดำเนินก็ไม่สมบูรณ์ ทำให้ วาไม่แข็งแรงเหมือนปกติ และไม่รู้ว่าจะมีชีวิตอยุ่ได้อีกนานเท่าไหร่ ฝ่ายดำเนินกับจ๋อยตายไปพบยมบาล ยมบาลเซ็งฮะ ไอ้หมอนี่ไม่เคยทำดี ไม่มีบริจาค แต่ก็ไม่เคยทำชั่วไม่รู้จะให้ขึ้นสวรรค์หรือลงนรกดี จึงต้องอยู่บนโลกมนุษย์ทำความดีเพื่อสะสมแต้ม ตรงข้ามกับจ๋อย ที่ทำความดี จนสามารถขึ้นสวรรค์ได้ พี่คุณดำเนินเลยวนเวียนอยู่ในโลกมนุษย์ เพื่อคอยเก็บสะสมแต้มความดี วาหลังจากได้รับหัวใจของดำเนิน ทำให้สามารถกลับมามีชีวิตอยู่ได้ ตลอดเวลาวารู้สึกว่าดำเนินอยู่ใกล้ๆ หลังจากหายดี แม่ของวาต้องการให้วาแต่งงานกับพี่ชายที่รู้จักกับคุณวามาตั้งแต่เด็กๆ ชอบคุณวามานานแสนนาน และจะมาหมั้นในงานหมั้น เพื่อนของดำเนิน มาทำหน้าที่เป็นช่างกล้อง ดำเนินเสียใจมากที่วาจะหมั้นกับคนอื่น จึงหาทางปรากฏตัวให้วาเห็นในงานหมั้น จึงทำให้เพื่อนของดำเนิน บอกความจริงกับวา ว่าดำเนินเสียชีวิตนานแล้ว วารู้ก็ช๊อคหมดสติไปทันทีดำเนินพยายามทุกวิถีทางที่จะทำให้วาฟื้นกลับคืนมา เมื่อวาฟื้นกลับมาก็เสียใจมาก จึงคิดที่จะฆ่าตัวตายไม่มีกำลังใจที่จะมีชีวิตอยู่ ระหว่างหมดสติ ในความฝัน ที่นั่น วาได้พบกับดำเนิน และอยู่อย่างมีความสุข พี่ชายกบก็เศร้าสิครับ ก็ต้องทำต่างๆนานาเพื่อชนะใจหญิง และเอาชนะผีหวงก้างคุณผีดำเนินก็ไม่ยอม หัวใจของผมอยู่ในตัวคุณวา ผมเป็นผู้เสียสละขนาดนี้ คุณวาก็รักผมคุณเทวดาที่คอยดูแลนายดำเนิน ก็ได้ให้นายดำเนินดูเหตุการณ์ในอดีต แบบพาย้อนเวลาไปสมัยคุณวายังเด็กๆ ให้ไปเห็นว่าคุณพี่กบ ก็เคยช่วยชีวิตคุณวาไว้เหมือนกัน คุณพี่กบเกือบถึงแก่กรรมด้วยถึงแม้จะไม่ได้สละชีวิตจริงๆ แต่พี่เขาก็ไม่ได้สนใจชีวิตตัวเองต่างจากดำเนินที่บังเอิญช่วยชีวิตดำเนิน จึงพบว่าตัวเองเป็นกบในกะลา คิดว่าตนเองเสียสละให้คุณวามากกว่าคนอื่นจริงๆแล้วคุณวาก็มีคนที่เสียสละ เพื่อเธอทุกอย่างทั้งในอดีต ปัจจุบัน และอนาคต แล้วคุณดำเนินก็เลยยอมเสียสละ เป็นฝ่ายจากไปในที่สุด ด้วยความเสียสละนี้ ก็ทำให้คุณดำเนินได้ไปเป็นเทวดาและรอคอยการพบเจอกันเมื่อถึงเวลา …
จงจงและฮวาฮวา
จงจง (, เกิด 27 พฤศจิกายน 2560) และฮวาฮวา (, เกิด 5 ธันวาคม 2560) เป็นลิงแสมแฝดที่ถูกสร้างผ่านกระบวนการย้ายนิวเคลียสเซลล์โซมาติก (somatic cell nuclear transfer, SCNT) ซึ่งเป็นเทคนิคการโคลนเดียวกับที่ให้กำเนิดแกะดอลลี ทั้งสองนับเป็นไพรเมตโคลนกลุ่มแรกที่มีการผลิตโดยใช้เทคนิคนี้ แต่คราวนี้ใช้นิวเคลียสที่ได้รับบริจาคมาจากเซลล์ลูกในท้อง (fetus) ไม่ใช่เซลล์ของตัวอ่อน (embryo) ทั้งสองเกิดที่สถาบันประสาทวิทยาศาสตร์ สถาบันวิทยาศาสตร์จีนในเซี่ยงไฮ้
คัง ฮา-นึล
คัง ฮา-นึล (ฮันกึล: 강|하늘; : Gang Ha-neul) มีชื่อจริงว่า คิม ฮา-นึล (ฮันกึล: 김|하늘; : Gim Ha-neul) เกิดเมื่อวันที่ 21 กุมภาพันธ์ 2533 เป็น นักแสดงชายชาวเกาหลีใต้ ที่มีผลงาน ภาพยนตร์ ละครโทรทัศน์ รวมถึง ละครเวทีละครเพลง
คัง ฮา-นึล เริ่มต้นอาชีพนักแสดงในสาย ละครเวที มีผลงานเช่น"" (2552), "" (2553), "Prince Puzzle" (2554), "Black Mary Poppins" (2555), and "" (2555). ก่อนจะมีผลงานทางการแสดงละครโทรทัศน์ โดยผลงานที่ทำให้เขาเป็นที่รู้จักมากขึ้นได้แก่เรื่อง "หยุดหัวใจ นายไฮโซ" (2556) และ "" (2557).
ปี 2558 เป็นปีที่ คัง ฮา-นึล ร่วมแสดงในภาพยนตร์ถึงสามเรื่อง ได้แก่ เรื่อง "", เรื่อง "" และภาพยนตร์ตลกแนวคัมมิงออฟเอจ () เรื่อง ""
ปี 2559 เขามีผลงานภาพยนตร์ออกสู่สายตาผู้ชมสองเรื่อง คือ ภาพยนตร์แนว เรื่อง "" โดยเขาได้รับบาทหน้าที่ในการถ่ายทอดเรื่องราวชีวิตในช่วงราวๆสิบปีสุดท้ายของกวี กวีมากพรสรรค์ผู้ทุกข์ตรมขมขื่น อับอายและได้ถ่ายทอดความรู้สึกเหล่านั้นผ่านบทกวีในช่วงเวลาที่ และ ภาพยนตร์รักตลก เรื่อง "" ซึ่งเขารับบทเป็นนักแต่งเพลงหนุ่มผู้มีปัญหาความบกพร่องทางการได้ยิน ในปีเดียวกันนี้ เขาได้ร่วมแสดงใน เรื่อง "ข้ามมิติ ลิขิตสวรรค์" โดยรับบทเป็น องค์ชาย 8
ในปี 2560 เขามีผลงานภาพยนตร์สามเรื่อง ได้แก่ เรื่อง โดยเขารับบทเป็นเด็กหนุ่มที่ต้องใช้ชีวิตอยู่ในเรือนจำนานถึงสิบปีกับความผิดที่ตัวเขานั้นไม่ได้เป็นผู้กระทำ จากนั้นเขามีผลงานที่แสดงร่วมกับ พัก ซอ-จุน ในภาพยนตร์เรื่อง "" ในบทบาทนักเรียนตำรวจผู้ซึ่งฉลาดเรียนเก่งตามตำรา และรวมถึงภาพยนตร์แนว เรื่อง "" โดยเขาได้รับบทบาทของน้องชาย ผู้ไล่ล่าหาความจริงที่อยู่เบื้องหลังเหตุการณ์แปลกประหลาดที่เกิดขึ้นกับพี่ชายของเขาหลังจากถูกลักพาตัว
คัง ฮา-นึล เข้ารับ ในวันที่ 11 กันยายน 2560 โดยเขาจะประจำการในหน่วยงานตำรวจเป็นระยะเวลา 21 เดือน และมีกำหนดการปลดประจำการณ์ ในวันที่ 10 มิถุนายน 2562
สโมสรฟุตบอลแอร์ฟอร์ซ เซ็นทรัล ในฤดูกาล 2561
สโมสรฟุตบอลแอร์ฟอร์ซ เซ็นทรัล ในฤดูกาล 2561 เป็นฤดูกาลที่ 13 ติดต่อกันของ แอร์ฟอร์ซ เซ็นทรัล. ฤดูกาลนี้แอร์ฟอร์ซ เซ็นทรัล ได้เข้าร่วมการแข่งขันใน ไทยลีก, เอฟเอคัพ และ ลีกคัพ
โคม่าจากการใช้ยา
โคม่าจากการใช้ยา หรือ บาร์บิทูเรตโคม่า เป็นภาวะโคม่าชั่วคราวอย่างหนึ่งที่ถูกทำให้เกิดขึ้นด้วยการให้ยาในกลุ่มบาร์บิทูเรตแก่ผู้ป่วย เช่น เพนโทบาร์บิทาล หรือไทโอเพนทาล มักถูกใช้เพื่อรักษาสภาพสมองระหว่างการผ่าตัดสมอง หรือเป็นวิธีท้ายๆ ในการรักษาผู้ป่วยชักต่อเนื่องบางรายที่ใช้ยากันชักไม่ได้ผล และในการรักษาภาวะความดันในกะโหลกขึ้นสูงตามหลังการบาดเจ็บต่อสมอง เป็นต้น
การทำโคม่าด้วยยามีผลข้างเคียงที่สำคัญหลายอย่าง ผู้ป่วยจะไม่สามารถหายใจเองได้และจะต้องใช้เครื่องช่วยหายใจตลอดเวลา การเคลื่อนไหวของกระเพาะอาหารและลำไส้จะลดลง อาจเกิดความดันเลือดต่ำซึ่งจะทำให้เลือดไปเลี้ยงสมองลดลงและอาจต้องใช้ยาเพิ่มความดันหลอดเลือด อาจเกิดโปแตสเซียมในเลือดต่ำ แผลกดทับ และการติดเชื้อที่บริเวณใส่สายสวนต่างๆ ได้
การทำโคม่าด้วยยานี้เป็นส่วนหนึ่งของวิธีการมิลวอกี ที่เคยเชื่อกันว่าสามารถรักษาผู้ป่วยโรคพิษสุนัขบ้าระยะแสดงอาการได้
ไวรัสโรคพิษสุนัขบ้า
ไวรัสโรคพิษสุนัขบ้า () เป็นเชื้อไวรัสชนิดหนึ่งที่ทำให้เกิดโรคในระบบประสาท ทำให้เกิดโรคพิษสุนัขบ้าในสัตว์เลี้ยงลูกด้วยนมและในมนุษย์
การสร้างตัวไวรัสใหม่ทั้งหมดจะเกิดในโครงสร้างพิเศษในไซโตพลาสซึม โครงสร้างนี้พบเห็นได้ในเซลล์ผ่านการตรวจด้วยกล้องจุลทรรศน์ เรียกว่า เนกริบอดี ตามชื่อของ Adelchi Negri มีขนาดเส้นผ่านศูนย์กลาง 2-10 ไมโครเมตร โครงสร้างนี้มีความจำเพาะต่อโรคพิษสุนัขบ้า และถูกใช้ในการวินิจฉัยยืนยันโรคขั้นสุดท้ายด้วยการตรวจชิ้นเนื้อ
กองทัพกาบอง
กองทัพกาบอง (; "FAG") เป็นชื่อกองทัพอย่างเป็นทางการของประเทศกาบอง ก่อตั้งขึ้นเมื่อ พ.ศ. 2503
แม่น้ำร็อยส์
แม่น้ำร็อยส์ () เป็นแม่น้ำในประเทศสวิตเซอร์แลนด์ มีความยาวทั้งสิ้น 164 กิโลเมตร ครอบคลุมพื้นที่ลุ่มน้ำกว่า 3,426 ตารางกิโลเมตรในรัฐอูรี, รัฐลูเซิร์น และรัฐอาร์เกา แม่น้ำร็อยส์ถือเป็นแม่น้ำที่ใหญ่เป็นอันดับสี่ในประเทศรองจากแม่น้ำไรน์, แม่น้ำอาเร และแม่น้ำโรน แม่น้ำร็อยส์เป็นแม่น้ำที่ไหลมาจากช่องเขาฟูร์คาในเทือกเขาแอลป์
ทวารหนัก
ทวารหนัก () มาจากคำภาษาลาติน "anus" แปลว่า "วงแหวน" หรือ "วงกลม" เป็นรูเปิดตรงส่วนปลายของทางเดินอาหารของสัตว์ตรงข้ามกับปาก มีหน้าที่ในการควบคุมการปล่อยอุจจาระ, ของกึ่งแข็งที่ไม่เป็นที่ต้องการในระบบย่อยอาหาร ซึ่งขึ้นอยู่กับสัตว์แต่ละชนิด อาจรวมถึง สิ่งที่สัตว์ชนิดนั้นไม่สามารถย่อยได้ เช่น กระดูก, ส่วนที่เหลือของอาหารหลังสารอาหารถูกนำออกไปหมดแล้ว ตัวอย่างเช่น เซลลูโลสหรือลิกนิน (lignin), สิ่งที่อาจเป็นพิษหากคงอยู่ในทางเดินอาหาร และจุลินทรีย์ในลําไส้ (gut bacteria) ที่ตายแล้วหรือเกินจำเป็นรวมถึงสิ่งมีชีวิตร่วมอาศัย (endosymbiont) อื่น ๆ
สัตว์ครึ่งบกครึ่งน้ำ สัตว์เลื้อยคลาน และนก ใช้ช่องเปิดช่องเดียวกันเรียกว่าทวารรวม (cloaca) สำหรับขับถ่ายของเสียทั้งของเหลวและของแข็ง, สำหรับรวมเพศ และสำหรับวางไข่ สัตว์เลี้ยงลูกด้วยนมในชั้นย่อยโมโนทรีมมีทวารรวมเช่นกัน คาดว่าเป็นลักษณะที่สืบทอดจากสัตว์มีถุงน้ำคร่ำยุคแรกสุดผ่านสัตว์เลื้อยคลานกลุ่มเทอแรพซิด (therapsid) สัตว์มีกระเป๋าหน้าท้องมีช่องเปิดเดียวสำหรับขับของเหลวและของแข็ง และเพศเมียมีช่องคลอดแยกสำหรับการสืบพันธุ์ สัตว์เลี้ยงลูกด้วยนมกลุ่ม placentalia เพศหญิงมีช่องเปิดแยกสำหรับถ่ายอุจจาระ ขับปัสสาวะ และสืบพันธุ์ ส่วนเพศผู้มีช่องเปิดสำหรับอุจจาระและอีกช่องสำหรับทั้งปัสสาวะและสืบพันธุ์ แม้ช่องทางที่ไหลไปยังช่องเปิดนั้นแทบจะแยกกันอย่างสิ้นเชิง
การพัฒนาของทวารหนักเป็นขั้นตอนสำคัญในวิวัฒนาการของสัตว์หลายเซลล์
เบลเฟกอร์
เบลเฟกอร์ () หรือ บาอัลเพออร์ () คือเจ้าแห่งห้วยลึก เขาเป็นหนึ่งในเจ้านรกทั้งเจ็ด เป็นผู้ที่ทำให้มวลมนุษย์ค้นพบสิ่งต่างๆ เขาคอยให้คำแนะนำวิทยาการและความรู้ต่างๆแก่มนุษย์และทำให้มนุษย์ร่ำรวย ปีเตอร์ บินสเฟลด์ นักบวชและนักล่าแม่มดชาวเยอรมันในยุคกลางเชื่อว่าเบลเฟกอร์คอยล่อลวงมนุษย์ให้ขี้เกียจ หนังสือของเขายังระบุอีกว่า เบลเฟกอร์เป็นปีศาจตัวแทนแห่งความเกียจคร้าน ซึ่งเป็นหนึ่งในบาป 7 ประการในความเชื่อของคริสต์
หนังสือ "นิรยภูมินุกรม" ยังได้ระบุอีกว่า เบลเฟกอร์เคยเป็นทูตจากนรกประจำประเทศฝรั่งเศส คู่อริของเขาคือมารีย์ชาวมักดาลา หนึ่งในนักบุญองค์อุปถัมป์ของฝรั่งเศส
รายชื่อเครื่องอิสริยาภรณ์โครเอเชีย
เครื่องอิสริยาภรณ์โครเอเชีย. ประธานาธิบดีโครเอเชีย ในฐานะประธานแห่งอิสริยาภรณ์ เป็นผู้มอบให้กับผู้กระทำคุณความดีให้แก่ประเทศชาติ เนื่องในวันสำคัญของชาติ.
สโมสรฟุตบอลจังหวัดสุพรรณบุรีในฤดูกาล 2561
ฤดูกาล 2561 เป็นฤดูกาลที่ 8 ของ สุพรรณบุรี ในฟุตบอล ไทยลีก ของสโมสรฟุตบอลสุพรรณบุรี. ตั้งแต่ปี ค.ศ. 2006–2007 และ ปี ค.ศ. 2013 ถึง ปัจจุบัน.
สโมสรฟุตบอลราชบุรี มิตรผลในฤดูกาล 2561
สโมสรฟุตบอลราชบุรี มิตรผลในฤดูกาล 2561 เป็นฤดูกาลที่ 6 ของ ราชบุรี มิตรผล ใน ไทยลีก ของสโมสรฟุตบอลราชบุรี มิตรผล. ตั้งแต่ปี พ.ศ. 2556 ถึง ปัจจุบัน.
จักรพรรดิคังซี (ละครโทรทัศน์)
จักรพรรดิคังซี (จีน: 康熙王朝) () เป็นละครโทรทัศน์ที่กล่าวถึงพระราชประวัติของจักรพรรดิคังซี นำแสดงโดย เฉิน เต้าหมิง, ซือซิน เกาหว่า, หลี่ หงเทา, หลิว ต้าอิ้น ออกอากาศทางช่อง 3 แฟมิลี
ในรัชสมัยจักรพรรดิซุ่นจื้อปีที่ 18 โรคฝีดาษระบาดเข้ามาในวังหลวงสนมที่ซุ่นจื้อทรงโปรดสิ้นพระชนม์ด้วยโรคฝีดาษ จักรพรรดิซุ่นจื้อเสียพระทัยมาก ทำให้พระองค์ทรงตัดสินพระทัยออกผนวช เสี้ยวจ้วงไทเฮา ขึ้นกุมอำนาจราชสำนักโดยยก องค์ชายเสฺวียนเยี่ย (Xuanye) ซึ่งมีพระชนมายุเพียงแปดพรรษาขึ้นเป็นฮ่องเต้และเถลิงพระนามใหม่เป็นจักรพรรดิคังซี (Kangxi emperor)
หลังจากที่คังซี เถลิงราชสมบัติแล้ว คังซี ต้องเผชิญกับเอ๋าไป้ซึ่งกุมอำนาจราชสำนักไว้ เอ๋าไป้ และพวกขุนนางวางแผนโค่นบัลลังก์ คังซี ต้องเผชิญกับภัยรอบด้านแต่ในที่สุดคังซีก็โค่นเอ๋าไป้ลงได้ ปกครองประเทศอย่างผาสุก
ต่อมา อู๋ซันกุ้ยซึ่งกุมกำลังทหารเป็นจำนวนมากคิดตั้งตัวเป็นใหญ่ คังซี ใช้สติปัญญาจนสามารถโค่นอู๋ซันกุ้ยลงได้หลังจากที่กำจัดอู๋ซันกุ้ยได้แล้วทายาทราชวงศ์หมิงก็คิดที่จะโค่นบัลลังก์ต้าชิงกอบกู้ราชวงศ์หมิงขึ้นอีกครั้งอีกทั้งราชสำนักก็ยังสั่นคลอนทำให้คังซี ท้อแท้พระทัยเป็นอันมากแต่แล้วคังซีก็ฝ่าฟันอุปสรรคเหล่านี้ไปได้โดยอาศัยขุนนางที่เป็นชาวฮั่นและกองกำลังทหารจากอู๋ซันกุ้ยกวาดล้างพวกกู้ชาติได้สำเร็จแต่แท้จริงแล้ว เจิ้งจิง ซึ่งเป็นทายาทของ เจิ้งเฉิงกง ก็ตั้งตัวเป็นใหญ่ที่เกาะไต้หวัน อีกทั้งเก่อเอ่อตานแห่งมองโกลก็พยายามโค่นราชวงศ์ชิง คังซีแก้ปัญหามองโกลโดยยกองค์หญิงสุดที่รักของพระองค์ให้อภิเษกสมรสกับเกอเอ่อตานทำให้วิกฤตที่ซีเป่ยคลี่คลายลงได้ นอกจากนี้ คังซียังใช้ซือเหลียงเป็แม่ทัพยกทัพปราบกบฏไต้หวันอีกด้วยจากนั้นพระองค์ก็มีรับสั่งให้นำทัพสองแสนกวาดล้างพรรคพวกที่เหลือของเก่อเอ่อตานสร้างความเป็นปึกแผ่นและนำความผาสุกมาสู่แผ่นดินต้าชิง
ต่อมา เสี้ยวจ้วงไทเฮา สวรรคตองค์รัชทายาทและบรรดาขุนนางทั้งหลายสมคบคิดกันโค่นล้มราชบัลลังก์ คังซี กำจัดรัชทายาทนำมาซึ่งปัญหาการแตกแยกจึงมีพระบรมราชโองการประกาศรัชทายาทที่จะสืบแทนราชบัลลังก์แทนพระองค์ต่อเหล่าขุนนางและองค์ชายทั้งหลาย ต่อมา คังซีก็สิ้นพระชนม์โดยไม่มีใครล่วงรู้ความลับที่แท้จริงของราชโองการ
โรคฮิสทิโอไซต์เซลล์ลางเกอร์ฮานส์
โรคฮิสทิโอไซต์เซลล์ลางเกอร์ฮานส์ () เป็นโรคหายากอย่างหนึ่ง ผู้ป่วยจะมีเซลล์ลางเกอร์ฮานส์เจริญมากผิดปกติอยู่โคลนหนึ่ง เซลล์นี้ปกติจะอยู่ในไขกระดูก เมื่อเป็นโรคแล้วจะสามารถออกมาเจริญภายนอกและแทรกเข้าไปเจริญอยู่ในผิวหนังหรือต่อมน้ำเหลืองได้ โรคนี้แสดงอาการได้หลายแบบ ตั้งแต่เป็นก้อนรอยโรคที่กระดูกเพียงตำแหน่งเดียว หรือแสดงอาการออกหลายๆ ระบบก็ได้ โรคนี้อยู่ในกลุ่มของโรคที่เรียกว่าฮิสติโอไซโตซิส หรือโรคฮิสติโอไซต์ ซึ่งมีการเจริญผิดปกติของฮิสติโอไซต์ (ชื่อเดิมของเซลล์เดนไดรต์ที่ถูกกระตุ้นแล้ว และแมโครฟาจ) โรคนี้มีความสัมพันธ์กับโรคเม็ดเลือดขาวเจริญผิดปกติโรคอื่นๆ เช่น มะเร็งเม็ดเลือดขาว หรือมะเร็งต่อมน้ำเหลือง เป็นต้น
พรรคพลังพลเมืองไทย
พรรคพลังพลเมืองไทย (, อักษรย่อ: พพพ., TCP.) พรรคการเมืองของไทยที่ได้ยื่นจดแจ้งจัดตั้งพรรคตาม พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 เป็นลำดับที่ 11/2561 เมื่อวันศุกร์ที่ 2 มีนาคม พ.ศ. 2561 เกิดจากการรวมตัวกันของอดีตรัฐมนตรีและอดีต ส.ส. จากทั่วทุกภาคโดยมีนาย เอกพร รักความสุข อดีตรัฐมนตรีช่วยการ กระทรวงแรงงานและสวัสดิการสังคม เป็นผู้ก่อตั้งพรรคและว่าที่เลขาธิการพรรคนอกจากนี้ยังมีอดีตรัฐมนตรีหลายคนเข้าร่วมก่อตั้งอาทินาย สัมพันธ์ เลิศนุวัฒน์ ว่าที่หัวหน้าพรรคและนาย ปิยะณัฐ วัชราภรณ์ เป็นต้นโดยมีการนัดประชุมหารือเรื่องการจัดตั้งพรรคและแถลงข่าวถึงเรื่องนี้ที่บ้านพักของนายสัมพันธ์ที่ ถนนราชวิถี เมื่อวันอังคารที่ 30 มกราคม พ.ศ. 2561 โดยมีกำหนดประชุมพรรคครั้งแรกเพื่อเลือกหัวหน้าพรรค รองหัวหน้าพรรค เลขาธิการพรรคและคณะกรรมการบริหารพรรคในวันที่ 18 เมษายน พ.ศ. 2561 ที่ โรงแรมรอยัลริเวอร์ หรือ โรงแรมเซ็นทรา ศูนย์ราชการแจ้งวัฒนะ
โดยในวันที่ 5 เมษายน พ.ศ. 2561 ทางพรรคพลังพลเมืองไทยได้รับหนังสือจดแจ้งจัดตั้งพรรคจาก พ.ต.อ. จรุงวิทย์ ภุมมา รองเลขาธิการ กกต.ในฐานะรักษาการนายทะเบียนพรรคการเมืองเพื่อให้ทางพรรคเตรียมจดทะเบียนจัดตั้งพรรคต่อไปขณะเดียวกัน นายสัมพันธ์ เลิศนุวัฒน์ แกนนำและว่าที่หัวหน้าพรรคพลังพลเมืองไทยได้ให้สัมภาษณ์ว่าในวันจันทร์ที่ 9 เมษายน พ.ศ. 2561 จะเดินทางไปรับหนังสืออนุญาตจัดประชุมพรรคจากคณะรักษาความสงบแห่งชาติ หรือ คสช. โดยทางพรรคได้เปลี่ยนแปลงวันเวลาและสถานที่ประชุมใหญ่สามัญครั้งแรกของพรรคเพื่อร่างข้อบังคับพรรค นโยบายของพรรคและประกาศอุดมการณ์การเมืองของพรรครวมถึงการเลือกตั้งหัวหน้าพรรค เลขาธิการพรรคและคณะกรรมการบริหารพรรคเป็นวันอาทิตย์ที่ 29 เมษายน พ.ศ. 2561 เวลา 13.30 น. ที่โรงแรมมิราเคิล แกรนด์ ผลปรากฏว่านาย สัมพันธ์ เลิศนุวัฒน์ ได้รับเลือกเป็นหัวหน้าพรรคคนแรก นาย เอกพร รักความสุข เป็นเลขาธิการพรรคคนแรกพร้อมกับรองหัวหน้าพรรคอีก 5 คนคือ นาย สุชาติ บรรดาศักดิ์, นาย กริช กงเพชร, นาย สมชาติ เจริญวัชรวิทย์, นาย โสภณ เพชรสว่าง และนายแพทย์ วิชัย ชัยจิตวณิชกุล โดยมีนางสาว ศิลัมพา เลิศนุวัฒน์ เป็นรองเลขาธิการพรรคและนาย ธนชาติ แสงประดับธรรมโชติ เป็นผู้อำนวยการพรรคพร้อมกับคณะกรรมการบริหารพรรคอีก 35 คน ซึ่งนายสัมพันธ์และผู้ร่วมก่อตั้งได้เข้ายื่นจดทะเบียนจัดตั้งพรรคพลังพลเมืองไทยอย่างเป็นทางการในวันอังคารที่ 22 พฤษภาคม พ.ศ. 2561 และในการประชุม กกต. เมื่อวันพุธที่ 8 สิงหาคม พ.ศ. 2561 ที่ประชุมได้มีมติรับรองการจดทะเบียนจัดตั้งพรรคพลังพลเมืองไทยพร้อมกับ พรรคประชาภิวัฒน์ ซึ่ง กกต. ได้รับจดทะเบียนจัดตั้งพรรคพลังพลเมืองไทยเป็นลำดับที่ ๔/๒๕๖๑ เมื่อวันศุกร์ที่ 10 สิงหาคม พ.ศ. 2561 และได้ประกาศลงราชกิจจานุเบกษาเมื่อวันพฤหัสบดีที่ 13 กันยายน พ.ศ. 2561
ซึ่งก่อนหน้านี้ทางพรรคได้เตรียมจดทะเบียนจัดตั้งพรรคในชื่อพรรคพลังพลเมืองแต่ได้มีการจดทะเบียนจัดตั้งมาแล้วเมื่อวันพฤหัสบดีที่ 15 พฤษภาคม พ.ศ. 2557 หรือหนึ่งอาทิตย์ก่อนการรัฐประหาร พ.ศ. 2557 มีนายปรีดา ลิ้มนนทกุลเป็นหัวหน้าพรรคทำให้ต้องเปลี่ยนมาใช้ชื่อพลังพลเมืองไทยเพื่อมิให้ซ้ำกัน
มิสแกรนด์สิงห์บุรี
มิสแกรนด์สิงห์บุรี () เป็นการประกวดนางงามของจังหวัดสิงห์บุรี จัดขึ้นเป็นครั้งแรกเมื่อปี พ.ศ. 2559 การประกวดมิสแกรนด์สิงห์บุรีมีจุดประสงค์เพื่อคัดเลือกตัวแทนสาวงาม เข้าร่วมการประกวดมิสแกรนด์ไทยแลนด์ โดยผู้ดำรงตำแหน่งมิสแกรนด์สิงห์บุรี คนปัจจุบัน คือ กุลธิดา ทองเลิศ ได้รับตำแหน่งเมื่อวันที่ 2 กุมภาพันธ์ พ.ศ. 2561 ซึ่งจัดขึ้น ณ ตลาดประชารัฐ ถนนสายวัฒนธรรม จังหวัดสิงห์บุรี
2018: ชุดวอร์ริเออร์ ออฟ บางระจัน แรงบันดาลใจจาก 3 วีรสตรีเลือดนักสู้แห่งบ้านระจัน คือ ย่าปล้อง ย่าแฟง ย่าเฟื่อง ที่ได้รบเคียงบ่าเคียงไหล่กับวีรชนทั้ง 11 ท่าน ออกสู้รบพม่าล่อล่วงฆ่าศึกแล้วให้นักรบชายจู่โจมเข้าตี ทำให้ฆ่าศึกแพ้พ่ายหลายครั้ง จึงได้รังสรรค์ผลงานให้มีความร่วมสมัย ผสมผสานความแข็งแกร่งเช่นเดียวกับความแข็งแกร่งและกล้าหาญของวีรสตรีแห่งบ้านระจัน
2017: ชุดนรีสิงห์ราชสีห์ ได้รับแรงบันดาลใจสร้างสรรค์จาก “สิงห์ หรือ ราชสีห์” สัตว์ในป่าหิมพานต์ ที่ดูสง่าและน่าเกรงขาม เชื่อว่ามีพลังอำนาจเหนือสัตว์ทั้งหลาย สิงห์ ราชสีห์ ยังถูกนำมาใช้เป็นสัญลักษณ์เพื่อสื่อถึงความกตัญญู และการปกป้องภยันตรายต่างๆ ชุดนี้ได้สื่อความหมายของความเป็นผู้หญิงไทย ที่มีความเข้มแข็งและน่าเกรงขาม แสดงถึงอำนาจอันยิ่งใหญ่ที่
2016: ชุดนักรบบางระจัน แรงบันดาลใจมาจาก ความเข้มแข็งและความแข็งแรงของนักรบ หมู่บ้านบางระจัน
เทศบาลตำบลดอนหัวฬ่อ
เทศบาลตำบลดอนหัวฬ่อ ตั้งอยู่ในเขตตำบลดอนหัวฬ่อ อำเภอเมืองชลบุรี จังหวัดชลบุรี ห่างจากตัวเมืองชลบุรีประมาณ 8 กิโลเมตร
เทศบาลตำบลดอนหัวฬ่อ เป็นองค์กรปกครองส่วนท้องถิ่น ที่ได้รับการยกฐานะจากองค์การบริหารส่วนตำบลดอนหัวฬ่อในวันที่ 24 สิงหาคม 2550 และได้รับการเปลี่ยนแปลงขนาดเป็นเทศบาลขนาดใหญ่ในวันที่ 5 ตุลาคม 2553
ปัจจุบันสำนักงานเทศบาลตำบลดอนหัวฬ่อ ตั้งอยู่เลขที่ 49 หมู่ที่ 6 ถนนวิบูลประชารักษ์ ตำบลดอนหัวฬ่อ อำเภอเมืองชลบุรี จังหวัดชลบุรี 20000 มีเรื่องเล่าสืบต่อกันมาว่า พื้นที่นี้ มีลักษณะเป็นป่า มีสัตว์ป่าอยู่อาศัยจำนวนมาก มีหนองน้ำกว้างใหญ่หนึ่งแห่ง ซึ่งมีสัตว์อยู่ชุกชุม ประชาชนในพื้นที่ล่าสัตว์เพื่อนำมาเป็นอาหาร ด้วยวิธีการทำหุ่นรูปสัตว์หลายชนิด เพื่อสวมศีรษะในการใช้หลอกล่อสัตว์ให้หลงกลมาติดกับ จึงเป็นที่มาของชื่อตำบล "ดอนหัวล่อ"
เทศบาลตำบลดอนหัวฬ่อมีพื้นที่ทั้งหมด 18.50 ตารางกิโลเมตร (11,562.5 ไร่) มีอาณาเขตติดต่อกับพื้นที่ข้างเคียงดังนี้
ปัจจุบันเทศบาลตำบลดอนหัวฬ่อมีพื้นที่ครอบคลุมทั้งสิ้น 1 ตำบล 7 หมู่บ้าน ดังนี้
เทศบาลตำบลดอนหัวฬ่อ แบ่งเขตการปกครองออกเป็นชุมชนจำนวน 8 ชุมชน ดังนี้
จากข้อมูลของกรมการปกครอง ประชากรในปลายปี พ.ศ. 2560 มีจำนวนทั้งสิ้น 11,779 คน แบ่งเป็นชาย 5,779 คน และเป็นหญิง 6,000 คน มีจำนวนบ้านทั้งหมด 12,622 หลัง มีความหนาแน่นของประชากรเฉลี่ย 636 คนต่อตารางกิโลเมตร สามารถแยกออกเป็นพื้นที่ได้ดังนี้
จากข้อมูลประชากรจะเห็นได้ว่า บางหมู่บ้านจะมีจำนวนบ้านมากกว่าจำนวนประชากร ทั้งนี้ เป็นเพราะมีประชากรแฝงจากต่างท้องที่มาเช่าอาศัยอยู่เป็นจำนวนมาก จากการย้ายถิ่นฐานเข้ามาทำงานในเขตนิคมอุตสาหกรรมอมตะนคร โดยมีบ้านในเขตเทศบาลจำนวนมากที่เป็นบ้านว่าง (ไม่มีรายชื่อผู้อาศัยในบ้าน) ซึ่งเป็นบ้านที่สร้างขึ้นเพื่อให้เช่าอาศัย ทั้งในรูปแบบของห้องแถว คอนโดมิเนียม หมู่บ้านจัดสรร และอาคารพาณิชย์ อีกทั้งยังมีบ้านที่ไม่มีเลขที่ที่ได้สร้างหรือต่อเติมอาคารจากเดิมและแบ่งให้เช่าอีกด้วย ส่งผลให้ประชากรในเขตเทศบาลตำบลดอนหัวฬ่อนั้นมีประชากรแฝงไม่ต่ำกว่า 15,000 คน
เดิมพื้นที่ในเขตเทศบาลตำบลดอนหัวฬ่อมีลักษณะเป็นไร่นา แต่ปัจจุบันพื้นที่มีการเปลี่ยนแปลงไปเป็นพื้นที่อุตสาหกรรม พาณิชยการและที่อยู่อาศัย ส่งผลให้การประกอบอาชีพของประชากรเปลี่ยนแปลงไป โดยอาชีพหลักของประชากรในเขตเทศบาลมีดังนี้
ในเขตเทศบาลตำบลดอนหัวฬ่อ มีธนาคารจำนวน 8 แห่ง ดังนี้
มีสถานศึกษาจำนวน 4 แห่ง ดังนี้
สังกัดเทศบาลตำบลดอนหัวฬ่อ
สังกัดสำนักงานเขตพื้นที่ประถมศึกษา ชลบุรี เขต 1
ประชากรในพื้นที่เทศบาลตำบลดอนหัวฬ่อ มีการใช้บริการจากหน่วยงานสาธารณสุขจากภาครัฐ ดังนี้
หน่วยบริการปฐมภูมิ
หน่วยบริการทุติยภูมิ
ประชากรในเขตเทศบาล ส่วนใหญ่นับถือศาสนาพุทธ มีวัดในเขตเทศบาลจำนวนทั้งสิ้น 4 วัด
ถนนสายหลัก
ถนนสายรอง
รถโดยสารประจำทาง
ไฟฟ้า ประชาชนในพื้นที่เทศบาลตำบลดอนหัวฬ่อ ใช้ไฟฟ้าจากการไฟฟ้าส่วนภูมิภาคจังหวัดชลบุรี และการไฟฟ้าส่วนภูมิภาคอำเภอพานทอง โดยมีไฟฟ้าใช้ร้อยละ 100
ประปา ประชาชนในพื้นที่เทศบาลตำบลดอนหัวฬ่อ ใช้น้ำประปาจากการประปาส่วนภูมิภาค สาขาชลบุรี (ชั้นพิเศษ) แต่ยังไม่ครอบคลุมทุกพื้นที่ ในบางหมู่บ้านยังใช้ระบบประปาหมู่บ้านและแหล่งน้ำธรรมชาติอยู่
ช็อง อึน-แช
ช็อง อึน-แช (ฮันกึล: 정은채; : Jeong Eun-chae) มีชื่อจริงว่า ช็อง โซล-มี (ฮันกึล: 정솔미; : Jeong Sol-mi) เกิดเมื่อวันที่ 24 พฤศจิกายน 2529 เป็น นางแบบและนักแสดงหญิงชาวเกาหลีใต้ มีผลงานเด่น ได้แก่ ภาพยนตร์เรื่อง (2556)
โดยในปี 2556 เธอได้ปล่อยอีพีอัลบั้ม แนวเพลงอินดีโฟล์ก ออกมา โดยใช้ชื่อของเธอเองเป็นชื่ออัลบั้ม
ในวัยเด็ก ช็อง อึน-แช และครอบครัว เคยย้ายไปอยู่ที่ลอนดอน ประเทศอังกฤษ เป็นเวลา 2ปี เนื่องจากหน้าที่การงานของคุณพ่อของเธอ ก่อนที่เธอจะกลับไปที่ลอนดอนอีกครั้งตอนอายุ 15ปี เพื่อศึกษาต่อในระดับชั้นมัธยมปลายและต่อด้วยระดับอุดมศึกษาที่ ในสาขา การออกแบบสิ่งทอ โดยระหว่างที่เธอกำลังศึกษาอยู่นั้นเธอมีความคิดที่จะเป็นนักแสดงเธอจึงตัดสินใจกลับมาที่เกาหลี หลังจากอยู่ศึกษาที่ประเทศอังกฤษนานหลายปี
ช็อง อึน-แช เริ่มต้นอาชีพนักแสดงของเธอด้วยการรับบทบาทสมทบในภาพยนตร์เรื่อง ในปี 2553 ซึ่งร่วแสดงกับ และ โก ซู โดยเธอได้รับคำวิจารณ์ที่ดีในฐานะนักแสดงหน้าใหม่ จนในปี 2556 เธอได้รับบทนำในภาพยนตร์ของผู้กำกับ เรื่อง ซึ่งภาพยนตร์เรื่องนี้ส่งผลให้เธอได้รับการเสนอเข้าชิงรางวัล "นักแสดงหญิงหน้าใหม่" ในหลายๆเวที และทำให้เธอเป็นที่รู้จักมากขึ้น
บาร์บาทอส
บาร์บาทอส () เป็นเอิร์ลและดยุกแห่งขุมนรก เขาปกครองนรกแดนใต้และมีปิศาจในอาณัติ 30 กอง เขาสามารถพูดคุยกับสัตว์ สามารถบอกอนาคต ทำให้สหายและผู้ปกครองคืนดีกัน และสามารถนำพาผู้คนให้พบสมบัติที่ถูกพรางไว้ด้วยอาคม เขามีราชาอยู่ 4 ตนเป็นสหายซึ่งช่วยบังคับบัญชากองปิศาจของเขา
ชื่อของเขามาจากภาษาละตินว่า "บาร์บาตุส" (Barbatus) ซึ่งมีความหมายว่า "ปราชญ์ผู้เฒ่าเครายาวแห่งขุมนรก" บาร์บาทอสเป็นปิศาจตนที่ 8 ตามที่ระบุไว้ในหนังสือ "กุญแจย่อยของโซโลมอน" แต่ถูกจัดเป็นปีศาจตนที่ 6 ในหนังสือฐานานุกรมปิศาจ
อาการกลัวตัวเลข
อาการกลัวตัวเลข () เป็นโรควิตกกังวล ที่มีอาการกลัวเลขหรือคณิตศาสตร์อย่างรุนแรงและไม่สมเหตุสมผล บางทีอาจเกิดขึ้นกับบางเลขเท่านั้น
ในขณะเดียวกันอาจเหมาะรวมถึงอาการกลัวคณิตศาสตร์และการคำนวณ () ซึ่งเป็นอาการที่กังวลหรือไม่มั่นใจในการทำโจทย์ปัญหหรือคิดคำนวณทางคณิตศาสตร์
อาการกลัวสี
อาการกลัวสี () เป็นโรคกลัวต่อสีอย่างรุนแรงและไม่สมเหตุสมผล มักเป็นการตอบสนองที่มีเงื่อนไข (conditioned response) แม้อาการกลัวทางคลินิคต่อสีจะพบได้ไม่บ่อยนัก สีสามารถนำไปสู่การเปลี่ยนแปลงทางฮอร์โมนและการตอบสนองทางจิตวิทยา
ชนิดย่อยของอาการกลัวสี คือ อาการกลัวสีฟ้า () ซึ่งหมายถึงอาการกลัวจำเพาะสีฟ้า
คริสตา แมคออลิฟ
ชารอน คริสตา แมคออลิฟ (เกิด ชารอน คริสตา คอร์ริแกน; 2 กันยายน ค.ศ. 1948 – 28 มกราคม ค.ศ. 1986) เป็นคุณครูชาวอเมริกันจากคอนโคด, รัฐนิวแฮมป์เชียร์ แมคออลิฟเป็นสมาชิกหนึ่งในเจ็ดที่เสียชีวิตจากเหตุภัยพิบัติกระสวยอวกาศแชลเลนเจอร์ในระหว่างการเปิดตัวภารกิจ STS-51-L
แมคออลิฟได้รับปริญญาตรีในสาขาครุศาสตร์ และประวัติศาสตร์ จากมหาวิทยาลัยรัฐแฟรมมิงแฮมในปี ค.ศ. 1970 และได้ปริญญาโทด้านการดูแลการศึกษาและบริหาร จากมหาวิทยาลัยรัฐโบวี่ในปี ค.ศ. 1978 แมคออลิฟเข้ารับตำแหน่งคุณครูสังคมที่โรงเรียนมัธยมต้นคอนโคดในรัฐนิวแฮมป์เชียร์ ในปี ค.ศ. 1983
ในปี ค.ศ. 1985 แมคออลิฟได้รับการคัดเลือกเข้าร่วมในโครงการ นาซา คุณครูในโครงการอวกาศ ซึ่งเธอได้รับคัดเลือกจากคนมากกว่า 11,000 คน ในฐานะที่แมคออลิฟได้เป็นหนึ่งในสมาชิกคนหนึ่งของภารกิจ STS-51-L แมคออลิฟได้วางแผนไว้ว่า เธอจะกลับลงมาเป็นครูครั้งที่สอง และจะสอนเรื่องเกี่ยวกับกระสวยอวกาศชาเลนเจอร์ เมื่อวันที่ 28 มกราคม ค.ศ. 1986 กระสวยอวกาศชาเลนเจอร์ได้เกิดระเบิดขึ้น หลังจากกระสวยอวกาศขึ้นได้เพียง 72 วินาที หลังจากที่เธอเสียชีวิต โรงเรียนและกองทุนศึกษาได้รับการตั้งชื่อเพื่อเป็นเกียรติแก่เธอ และในปี ค.ศ. 2004 แมคออลิฟได้รับรางวัล Medal of Honor Medal of Honorium
สนร่ม
สนร่ม (; ภาษาอังกฤษ: koyamaki หรือ Japanese umbrella-pine) เป็นสนที่เป็นไม้พื้นเมืองของญี่ปุ่น เป็นพืชชนิดเดียวในวงศ์ Sciadopityaceae และสกุล "Sciadopitys" จัดเป็นฟอสซิลมีชีวิตโดยไม่มีพืชที่มีความสัมพันธ์ใกล้ชิด และพบเป็นฟอสซิลมาตั้งแต่เมื่อ 230 ล้านปีก่อน ชื่อของสกุลมาจาก ภาษากรีก "sciado-" หมายถึง "เงา" และ "pitys", หมายถึง สน ชื่อสปีชีส์หมายถึง เป็นวงรอบ พืชชนิดนี้ถูกเลือกใช้เป็นตราประจำพระองค์ของเจ้าชายฮิซะฮิโตะแห่งอะกิชิโนะ รัชทายาทอันดับที่สามของญี่ปุ่น
สนร่มเป็นพืชไม่ผลัดใบ สูงได้ถึง 15–27 m มีกิ่งสีน้ำตาลมีกิ่งที่เปลี่ยนเป็นสีเขียวยาว 7–12 cm เรียงเป็นวงเรียกคลาโดด (cladodes) ทำหน้าที่สังเคราะห์ด้วยแสงแทนใบ โคนยาว 6–11 cm แก่เต็มที่ภายใน 18 เดือน เกล็ดจะเปิดเพื่อปล่อยเมล็ดออกมา
สนร่มเป็นไม้ที่นิยมใช้แต่งสวน แต่โตช้า พืชชนิดนี้นำเข้าสู่ทวีปยุโรปครั้งแรกโดย John Gould Veitch ในเดือนกันยายน พ.ศ. 2403
มีข้อโต้เถียงเกี่ยวกับพืชวงศ์นี้ที่พบที่ทะเลบอลติก หลักฐานจากฟอสซิลขนาดเล็กและขนาดใหญ่แสดงความเกี่ยวข้องกับสกุล "Pinus" แต่สารเคมีและโครงสร้างภายในแสดงความใกล้เคียงกับสกุล "Agathis" หรือ "Sciadopitys".
ถุงยางอนามัยสตรี
ถุงยางอนามัยสตรีหรือถุงยางอนามัยผู้หญิง () เป็นอุปกรณ์คุมกำเนิดแบบสิ่งขีดขวางที่ใช้ระหว่างการมีเพศสัมพันธ์ เพื่อลดความเสี่ยงของโรคติดต่อทางเพศสัมพันธ์ เช่น หนองในแท้ โรคซิฟิลิส และเอชไอวี ถึงแม้ประสิทธิภาพในการป้องกันโรคและป้องกันการตั้งครรภ์จะน้อยกว่าถุงยางอนามัยชาย ถุงยางอนามัยสำหรับสตรีคิดค้นโดยแพทย์ชาวเดนมาร์ก Lasse Hessel ใช้โดยการใส่ภายในร่างกายผู้หญิงเพื่อเป็นอุปกรณ์ป้องกันทางกายภาพจากน้ำอสุจิหรือของเหลวอื่น และยังสามารถส่วมใสโดยผู้รับการมีเพศสัมพันธ์ทางทวารหนัก
ถุงยางอนามัยสำหรับสตรีบาง นิ่ม หลวมและมีวงแหวนที่ยืดได้ทั้งสองฝั่ง และมีหลายขนาด สำหรับพวกเขาจะเข้ามาในหลากหลายขนาดนี้ สำหรับช่องคลอดส่วนใหญ่จะใช้ถุงยางอนามัยที่มีขนาดปานกลาง แต่ผู้หญิงที่เพิ่งคลอดควรลองขนาดใหญ่ก่อน ควงแหวนด้านในที่ด้านท้ายสุดของปลอกใช้ใส่ถุงยางอนามัยภายในช่องคลอดและยึดไว้ในตำแหน่งระหว่างการมีเพศสัมพันธ์ วงแหวนนอกที่ปลายเปิดของปลอกยังคงอยู่นอกช่องคลอดและครอบคลุมส่วนของอวัยวะเพศภายนอก
ถุงยางอนามัยหญิงได้รับการพัฒนาขึ้นในปลายศตวรรษที่ 20 (ถุงยางอนามัยชายถูกใช้มานานหลายศตวรรษแล้ว) เแรงจูงใจหลักของการสร้างคือการปฏิเสธของผู้ชายบางคนในการใช้ถุงยางอนามัยเนื่องจากการสูญเสียความรู้สึกและผลกระทบที่เกิดขึ้นกับการแข็งตัวขององคชาติและโดยนัยที่ชายสามารถส่งต่อโรคติดต่อทางเพศสัมพันธ์
รุ่นแรก เอฟซีหนึ่ง (FC1) ทำมาจากโพลียูรีเทน และรุ่นที่สองเรียกว่า เอฟซีสอง(FC2) ทำจากไนไตรสังเคราะห์การเปลี่ยนวัสดุถูกประกาศเมื่อกันยายน ค.ศ. 2005 และเริ่มผลิตในเดือนตุลาคม ค.ศ.2009ถุงยางไนไตรล์รุ่นใหม่ลดเสียงย่น ทั้งยังเพิ่มความปลอดภัย ประสิทธิภาพและลดค่าใช้จ่าย เอฟซีสองผลิตโดยบริษัทสุขภาพผู้หญิง(The Female Health Company) องค์การอนามัยโลกได้อนุมัติการซื้อเอฟซีสองโดยองกรณ์สหประชาชาติและกองทุนประชากรแห่งสหประชาชาติ มีขายภายใต้ชื่อแบรนด์หลากหลายเช่น เรียลลีตี้ เฟมิดอม โดมินิค เฟมี มายเฟมี โพเท็คทีพ และแคร์
โครงการสุขภาพที่ไม่หวังผลกำไรโปรแกรมที่เหมาะสมสำหรับเทคโนโลยีด้านสุขภาพ (PATH) ได้พัฒนาถุงยางอนามัยหญิงที่เหมาะสำหรับการใช้งานในประเทศกำลังพัฒนา ผลิตโดย Shanghai Dahua Medical Apparatus ในประเทศจีน
วิธีการใส่เอฟซีสอง
ระหว่างการมีเพศสัมพันธ์ ้เป็นปกติที่ถุงยางจะเครื่องไปมาด้านข้าง หยุดการมีเพศสัมพันธ์หากองคชาติหลุดไประหว่างผนั่งช่องคลอดหรือ แหวนด้านนอกหลุดเข้าไปในช่องคลอด ตราบใดที่คู่นอนยังไม่หลั่งอสุจิ ถุงยางสามารถถอดออกและใส่น้ำยาฆ่าอสุจิหรือสารหล่อลื่นและใส่เข้าไปใหม่  ผู้ใช้บางคนใช้ระหว่างการมีเพศสัมพันธ์ทางทวารหนักแม้ว่าจะยังไม่ถูกทดสอบหรืออนุมัติโดยFDA
วิธีการถอดเอฟซีสอง
ไม่แนะนำให้ใช้ซ้ำ
เมื่อใช้อย่างถูกต้องถุงยางอนามัยหญิงมีอัตราความล้มเหลว 5% การใช้งานไม่ถูกต้องมีอัตราความล้มเหลว 21%
ประโยชน์ของถุงยางอนามัยหญิงที่มีมากกว่าวิธีการคุมกำเนิดอื่น ๆ ได้แก่
ข้อเสียของถุงยางอนามัยสตรี
อิลิมิเนชั่น แชมเบอร์ (2018)
อิลิมิเนชั่น แชมเบอร์ (2018) () เป็นรายการเพย์-เพอร์-วิวมวยปล้ำอาชีพของWWE สำหรับค่ายรอว์ โดยมีกำหนดจัดวันที่ 25 กุมภาพันธ์ 2018 ณ สนาม T-Mobile Arena ที่เมืองParadise, Nevada เป็นครั้งแรกที่มีแมตช์แชมเบอร์ของผู้หญิง และยังเป็นครั้งแรกที่แมตช์แชมเบอร์ของผู้ชายมีผู้เข้าร่วมถึง7คน นอกจากนี้ยังเป็นเพย์-เพอร์-วิวสุดท้ายของค่ายรอว์ก่อนจะเป็นเพย์-เพอร์-วิวแบบรวมค่ายทั้งรอว์และสแมคดาวน์หลังเรสเซิลเมเนีย ครั้งที่ 34
ดันทาเลียน
ดันทาเลียน () เป็นดยุกแห่งขุมนรก เขามีปิศาจในอาณัติทิ้งสิ้น 36 กอง ดันทาเลียนเป็นปิศาจลำดับที่ 71 จาก 72 ตนของซาโลมอน คำอธิบายของดันทาเลียนที่ปรากฎอยู่ในหนังสือ "กุญแจย่อยของโซโลมอน" ระบุไว้ว่า: ""ดวงจิตที่ 71 คือดันทาเลียน เขาเป็นดยุกผู้ยิ่งใหญ่และทรงอำนาจ ปรากฎกายในหลายใบหน้า ทั้งใบหน้าของชายและหญิง เขามีหนังสือเล่มหนึ่งในมือขวา หน้าที่เขาคือการสอนศิลปะสรรพวิทยาการสู่ผู้คน และป่าวประกาศความลับของผู้คน เพื่อให้ผู้คนรู้ว่าเขาทราบความนึกคิดของทุกบุรุษและสตรี และสามารถเปลี่ยนความรู้สึกนึกคิดอย่างนั้นได้ตามที่เขาต้องการ เขาสามารถทำให้คนเกิดความรัก แสดงข้อเหมือนกันของทั้งสอง ทำให้ผู้คนเห็นพ้องว่าทั้งสองคู่ควรแก่กัน ให้ทั้งสองอยู่ในสถานที่ใดในโลกที่พวกเขาต้องการ""
มีร์ จาฟาร์
มีร์ จาฟาร์ อาลี คาน บาฮาดูร์ (Mir Jafar Ali Khan Bahadur) เป็นเจ้าประเทศราชแห่งเบงกอลคนแรกภายใต้การสนับสนุนของบริษัทอินเดียตะวันออกของบริเตน เดิมทีเขาเป็นผู้บัญชาการทหารของแคว้นเบงกอล เขาได้แสร้งทำเป็นจงรักภักดีต่อ นาวับชีราช อุดดอลา ว่าจะนำทัพ 50,000 นายออกรบกับอังกฤษ แต่ลับหลังเขากลับแอบติดต่อกับพันเอกรอเบิร์ต ไคลฟ์ แห่งบริษัทอินเดียตะวันออก โดยพันเอกไคลฟ์รับปากว่า ถ้าเขานำทัพเข้าร่วมกับฝ่ายอังกฤษในยุทธการที่ปลาศีแล้ว อังกฤษจะตั้งเขาเป็นนาวับแห่งเบงกอลคนใหม่ ท้ายที่สุด อังกฤษก็ได้รับชัยชนะในยุทธการที่ปลาศี และแต่งตั้งมีร์ จาฟาร์ เป็นนาวับคนใหม่
เมื่อจาฟาร์ได้ขึ้นเป็นนาวับคนใหม่ เขาก็เอื้อประโยชน์ให้แก่อังกฤษมากมาย ทั้งยอมจ่ายเงินจำนวน 17.7 ล้านรูปีแก่อังกฤษเป็นค่าปฏิกรรมการโจมตีป้อมกัลกัตตา และยังให้สินบนตอบแทนแก่เจ้าหน้าที่ของบริษัทที่ช่วยให้เขาได้เป็นนาวับ โดยพันเอกไคลฟ์ได้รับเงินกว่าสองล้านรูปี, วิลเลียม วัตต์ หัวหน้าโรงงานบริษัทฯ ได้รับกว่าหนึ่งล้าน การกระทำของจาฟาร์นี้สร้างความขุ่นเคืองให้แก่จักรพรรดิแห่งโมกุลอย่างมาก โดยมองว่าจาฟาร์เป็นคนขายชาติ เมื่อเวลาผ่านไปซักระยะหนึ่ง จาฟาร์ก็ตระหนักว่าบริษัทฯไม่มีวันเลิกตอดเล็กตอดน้อยเอาผลประโยชน์จากเขาแน่ และเขาก็ไม่อยากเป็นเบี้ยล่างของอังกฤษอีกต่อไป จาฟาร์พยายามดึงพวกบริษัทอินเดียตะวันออกของเนเธอร์แลนด์เข้ามาในเกมการเมืองนี้ อย่างไรก็ตาม แผนของจาฟาร์เป็นอันล่มไปเมื่ออังกฤษมีชัยเหนือเนเธอร์แลนด์ในยุทธการที่จินสุราเมื่อพฤศจิกายน ค.ศ. 1759 ในปีต่อมา อังกฤษได้บีบให้จาฟาร์สละบัลลังก์แก่มีร์ คาซิม ผู้เป็นลูกเขย
อย่างไรก็ตาม มีร์ คาซิม ผู้เป็นลูกเขย กลับพยายามนำเบงกอลเป็นอิสระและขัดขวางอิทธิพลของบริษัทฯในเบงกอล ความไม่ลงรอยกับอังกฤษนี้ ทำให้ในปี 1763 คาซิมได้นำกำลังบุกเมืองปัฏนา และสังหารชาวยุโรปมากมาย อังกฤษได้ปลดคาซิมและคืนตำแหน่งให้แก่จาฟาร์ ส่วนคาซิมก็ไปร่วมมือกับแคว้นอวัธและราชสำนักโมกุลในการทำสงครามกับบริษัทฯในวันที่ 22 ตุลาคม ค.ศ. 1764 แม้ฝ่ายเบงกอลจะมีกำลังมากถึง 40,000 นาย แต่ก็พ่ายแพ้ให้กับกองทหารของบริษัทที่มีกำลัง 7,000 คน